open-index/open-wikipedia-markdown huggingface dataset:
ಸೋಫಿಯ ಲೊರೆನ್

**ಸೋಫಿಯ ಲೊರೆನ್** (ಹುಟ್ಟು: ಸೆಪ್ಟೆಂಬರ್ ೨೦, ೧೯೩೪) ಅಕ್ಯಾಡೆಮಿ ಪ್ರಶಸ್ತಿ ವಿಜೇತ ಇಟಲಿ ಮೂಲದ ಹಾಲಿವುಡ್ ನಟಿ. ಸೊಫಿಯ ಲಾರೆನ್, ತನ್ನ ನೈಜ ಸೌಂದರ್ಯದ ಜೊತೆಗೆ, ಅತ್ಯಾಕರ್ಷಕ ಉಡುಗೆ-ತೊಡುಗೆಗಳಿಂದ, 'ಸೆಕ್ಸ್ ರಾಣಿ' ಯೆಂದು ಹೆಸರುಮಾಡಿದ್ದರು. 'ಬ್ಯಾಟಲ್ ಕ್ರೈ' ಚಿತ್ರದಲ್ಲಿ ತಮ್ಮ ಅನುಪಮ ನಟನಾಸಾಮರ್ಥ್ಯವನ್ನು ಪ್ರದರ್ಶಿಸಿದ್ದಾರೆ.

ಲೊರೆನ್
ನಂಗಾ ಪರ್ಬತ್

thumb|right|400px|ಔನ್ನತ್ಯ ಮತ್ತು ಗಾಂಭೀರ್ಯದ ನೆಲೆ - ನಂಗಾ ಪರ್ಬತ್
**ನಂಗಾ ಪರ್ಬತ್** ವಿಶ್ವದ ೯ನೆಯ ಅತಿ ಎತ್ತರದ ಪರ್ವತವಾಗಿದೆ. ಇದರ ಹೆಸರು ಉರ್ದು ಭಾಷೆಯಲ್ಲಿ ನಗ್ನ ಪರ್ವತ ಎಂಬ ಅರ್ಥ ನೀಡುತ್ತದೆ. ೮೧೨೫ ಮೀ. ಎತ್ತರವಿರುವ ನಂಗಾ ಪರ್ಬತ್ ಜಗತ್ತಿನ ಅತ್ಯುನ್ನತ ಶಿಖರಗಳ ಪೈಕಿ ಏರಲು ಅತಿ ಕಠಿಣವಾದುದೆಂದು ಖ್ಯಾತಿ ಗಳಿಸಿದೆ.

ನಂಗಾ ಪರ್ಬತ್ ಹಿಮಾಲಯ ಪರ್ವತಗಳ ಪಶ್ಚಿಮ ಭಾಗದಲ್ಲಿದೆ. ೮೦೦೦ ಮೀ. ಗಳಿಗಿಂತ ಎತ್ತರವಿರುವ ಶಿಖರಗಳ ಪೈಕಿ ಇದು ಅತ್ಯಂತ ಪಶ್ಚಿಮದಲ್ಲಿರುತ್ತದೆ. ಸಿಂಧೂ ನದಿಯ ದಕ್ಷಿಣ ಮಗ್ಗುಲಲ್ಲಿರುವ ನಂಗಾ ಪರ್ಬತ್ ಕರಾಕೋರಮ್ ಶ್ರೇಣಿಯ ಪಶ್ಚಿಮ ಅಂಚಿನಿಂದ ಕೊಂಚ ದಕ್ಷಿಣದಲ್ಲಿದೆ. ಇಂದು ಪಾಕಿಸ್ತಾನದ ಆಡಳಿತದಲ್ಲಿರುವ ಕಾಶ್ಮೀರದ ಭಾಗದಲ್ಲಿದೆ.

ಸ್ಥಳೀಯ ಮಟ್ಟಸ ಭೂಮೇಲ್ಮೈಯಿಂದ ಒಮ್ಮೆಲೇ ಮೇಲೆದ್ದು ನಿಂತಿರುವಂತೆ ಭಾಸವಾಗುವ ನಂಗಾ ಪರ್ಬತ್ ಅತಿ ಕಡಿದಾದ ಮಗ್ಗುಲನ್ನು ಹೊಂದಿದೆ. ಸಿಂಧೂ ನದಿಯ ಪಾತಳಿಯಿಂದ ಕೇವಲ ೨೭ ಕಿ.ಮೀ. ದೂರದೊಳಗಿರುವ ಪರ್ವತ ಶಿಖರವು ೭೦೦೦ ಮೀ. ಗಳಷ್ಟು ಎತ್ತರ ಹೊಂದಿ ಜಗತ್ತಿನಲ್ಲಿಯೇ ಅತಿ ತೀವ್ರ ಕಡಿದಾದ ಪ್ರದೇಶಗಳಲ್ಲಿ ಒಂದಾಗಿದೆ.

ನಂಗಾ ಪರ್ವತದ ಮುಖ್ಯ ಭೂರಾಶಿಯು ನೈಋತ್ಯದಿಂದ ಆಗ್ನೇಯದ ಕಡೆಗೆ ಚಾಚಿದ್ದು ಮೂಲವಾಗಿ ಕಲ್ಲುಬಂಡೆ ಮತ್ತು ಹಿಮದ ಒಂದು ಬೃಹತ್ ರಾಶಿಯಾಗಿದೆ. ಪರ್ವತರಚನೆಯು ಮೂರು ಮುಖಗಳನ್ನು ಹೊಂದಿರುತ್ತದೆ. ಇವೆಂದರೆ ಡಿಯಾಮೀರ್, ರಾಯ್ ಕೋಟ್ ಮತ್ತು ರೂಪಾಲ್ ಮುಖಗಳು. ಈ ಮುಖಗಳಲ್ಲಿ ಹಲವು ಉಪಶಿಖರಗಳಿದ್ದು ಇವುಗಳ ಪೈಕಿ ಉತ್ತರ ಶಿಖರವೆಂಬುದು ೭೮೧೬ ಮೀ. ಗಳಷ್ಟು ಎತ್ತರವಾಗಿದೆ. ರೂಪಾಲ್ ಮುಖದ ಬುಡದಲ್ಲಿ ಲಾಬ್ಟೋ ಎಂಬ ಹೆಸರಿನ ಒಂದು ಸುಂದರ ಹಿಮಸರೋವರವಿದೆ.

ಜುಲೈ ೩, ೧೯೫೩ರಂದು ಜರ್ಮನಿ-ಆಸ್ಟ್ರಿಯಾ ಪರ್ವತಾರೋಹಿ ತಂಡದ ಸದಸ್ಯನಾಗಿದ್ದ ಆಸ್ಟ್ರಿಯಾದ ಹೆಮನ್ ಬುಹ್ಲ್ ಎಂಬಾತನು ನಂಗಾ ಪರ್ವತದ ಶಿಖರವನ್ನು ಮೊಟ್ಟಮೊದಲ ಬಾರಿಗೆ ತಲುಪಿದನು. ಆದರೆ ಈ ವೇಳೆಗಾಗಲೇ ೩೧ ಪರ್ವತಾರೋಹಿಗಳು ಈ ಪರ್ವತವನ್ನು ಏರುವ ಯತ್ನದಲ್ಲಿ ಜೀವ ತೆತ್ತಿದ್ದರು.
center|500px|thumb|ಪರ್ವತದ ಇನ್ನೊಂದು ದೃಶ್ಯ

## ಬಾಹ್ಯ ಸಂಪರ್ಕಕೊಂಡಿಗಳು 
* Nanga Parbat on Peakware 
* Nanga Parbat on summitpost.org
* A mountain list ranked by local relief and steepness showing Nanga Parbat as the World #1

ವರ್ಗ:ಹಿಮಾಲಯ
ಕ್ಷಾರ

**ಕ್ಷಾರ**(Alkali):ರಸಾಯನಶಾಸ್ತ್ರದಲ್ಲಿ ಕ್ಷಾರ ಲೋಹಗಳೆಂದು ಕರೆಯಲ್ಪಡುವ ಲಿಥಿಯಮ್,ಸೋಡಿಯಮ್,ಪೊಟ್ಯಾಶಿಯಮ್,ರುಬಿಡಿಯಮ್,ಸೀಸಿಯಮ್,ಫ್ರಾನ್ಸಿಯಮ್ ಮೂಲಧಾತುಗಳ ಹೈಡ್ರಾಕ್ಸಡ್‍ಗಳ ಹಾಗೂ ಕಾರ್ಬೋನೇಟ್‍ಗಳನ್ನು ಕ್ಷಾರವೆಂದು ಕರೆಯುತ್ತಾರೆ.ಈ ಕ್ಷಾರ ಲೋಹಗಳ ಸಂಯುಕ್ತಗಳು ಅತ್ಯಂತ ಉಪಯುಕ್ತ ಮತ್ತು ಹೆಚ್ಚು ಬಳಕೆಯಲ್ಲಿರುವ ಸಂಯುಕ್ತಗಳಾಗಿವೆ.ಸೋಡಿಯಮ್ ಕ್ಲೊರೈಡ್,ಹೈಡ್ರೋಜನ್ ಪೆರಾಕ್ಸೈಡ್,ಸೋಡಿಯಮ್ ಹೈಡ್ರಾಕ್ಸೈಡ್ ಮುಂತಾದವುಗಳು ನಿತ್ಯ ಬಳಕೆಯಲ್ಲಿರುವ ಕ್ಷಾರಗಳು.

## ಉಪಯೋಗಗಳು 
ಕ್ಷಾರಗಳು ನಿತ್ಯ ಬಳಕೆಯ ಹಲವಾರು ವಸ್ತುಗಳ ತಯಾರಿಕೆಯಲ್ಲಿ ಅತ್ಯುಪಯುಕ್ತ.ಕಾಗದ,ಗಾಜು,ಮಾರ್ಜಕ,ಬಟ್ಟೆ,ಅಡುಗೆಉಪ್ಪು ಮುಂತಾದವುಗಳು ತಯಾರಿಕೆಯಲ್ಲಿ ಪ್ರಮುಖ ಕಚ್ಚಾವಸ್ತು.ತೈಲ ಶುದ್ಧೀಕರಣ ಹಾಗೂ ಚರ್ಮ ಹದಮಾಡುವ ಕೈಗಾರಿಕೆಗಳಲ್ಲೂ ಉಪಯುಕ್ತ.

## ಕ್ಷಾರಯುಕ್ತ ಮಣ್ಣು 
ಮಣ್ಣಿನಲ್ಲಿ ಪಿ.ಹೆಚ್. ಸೂಚ್ಯಾಂಕ ೭.೩ಕ್ಕಿಂತಲೂ ಹೆಚ್ಚು ಇದ್ದಲ್ಲಿ ಅದನ್ನು ಕ್ಷಾರಯುಕ್ತ ಮಣ್ಣು ಎನ್ನುತ್ತಾರೆ.ಕೆಲವು ಸಸ್ಯಗಳಿಗೆ,ಉದಾಹರಣೆಗೆ ಕ್ಯಾಬೇಜ್ ಇತ್ಯಾದಿ ಇದು ಉತ್ತಮವಾದರೂ ಹೆಚ್ಚಿನೆಲ್ಲ ಸಸ್ಯಗಳಿಗೆ ಇದು ಸಮಸ್ಯೆ ತಂದೊಡ್ಡುತ್ತದೆ. ಆಗ ಇದನ್ನು ಅಮ್ಲಯುಕ್ತ ಪದಾರ್ಥಗಳನ್ನು ಭೂಮಿಗೆ ಸೇರಿಸಿ ಸಮಗೊಳಿಸಬೇಕಾಗುತ್ತದೆ.

## ಲವಣ ಸರೋವರಗಳು 
ಕೆಲವು ಸರೋವರಗಳು ಕ್ಷಾರ ಲವಣಯುಕ್ತವಾಗಿವೆ.ಇವುಗಳಲ್ಲಿ ಭೂ ಪದರದಲ್ಲಿರುವ ಕ್ಷಾರ ಲವಣಗಳು ನೀರಿನಲ್ಲಿ ಕರಗಿರುತ್ತವೆ.ನೀರು ಆವಿಯಾದೆಂತೆಲ್ಲಾ ಸರೋವರಗಳು ಹೆಚ್ಚು ಹೆಚ್ಚು ಕ್ಷಾರಯುಕ್ತವಾಗುತ್ತವೆ.ಇವುಗಳಲ್ಲಿ ಕೆನಡದಲ್ಲಿರುವ ರೆಡ್‌ಬರಿ ಸರೋವರ,ಅಮೆರಿಕದಲ್ಲಿರುವ ಮೊನೊಲೇಕ್,ಸಮ್ಮರ್‌ಲೇಕ್ ಸರೋವರಗಳು ಪ್ರಮುಖವಾಗಿವೆ.

ವರ್ಗ:ರಸಾಯನಶಾಸ್ತ್ರ
ವರ್ಗ:ವಿಜ್ಞಾನ
ಬಾಂದ್ರ ಸ್ಕೈವಾಕ್'

ಮುಂಬಯಿ ಉಪನಗರ, ಬಾಂದ್ರದ ರೈಲ್ವೆನಿಲ್ದಾಣದಬಳಿ, ೧೩.೬೩ ಕೋಟಿರೂಪಾಯಿ ಗಳ ಖರ್ಚಿನ ಸ್ಕೈವಾಕ್ ಗಗನ-ನಡಿಗೆ, ಕಲಾನಗರಕ್ಕೆ ಸಂಪರ್ಕವನ್ನು ಕಲ್ಪಿಸುತ್ತದೆ. ಮಹಾರಾಷ್ಟ್ರದ ಮುಖ್ಯ ಮಂತ್ರಿ ವಿಲಾಸರಾವ್ ದೇಶಮುಖ್,  ಇದನ್ನು ಉದ್ಘಾಟಿಸಿದರು. ಮುಂಬಯಿನ ರಸ್ತೆಯನ್ನು ದಾಟುವಾಗ ಆಗುವ ಅನಾಹುತಗಳನ್ನು ನಿಯಂತ್ರಿಸುವಲ್ಲಿ ಇದು ಮೊದಲ ಹೆಜ್ಜೆ. ಸಮುದ್ರದ ಹತ್ತಿರದ ಪ್ರದೇಶಗಳನ್ನು ಸಂಪರ್ಕಿಸಲು ಮುಂಬಯಿ ಮಹಾನಗರ ಪ್ರಾದೇಶಿಕ ಅಭಿವೃದ್ಧಿ ಪ್ರಾಧಿಕಾರ, ಈ ಆಕಾಶನಡಿಗೆಯನ್ನು ನಿರ್ಮಿಸುವ ವ್ಯವಸ್ಥೆಮಾಡಿದೆ. ಸುಮಾರು ೧.೩  ಕಿ.ಮೀ.ಉದ್ದದ ೪೫೦ ಟನ್ ಸ್ಟೀಲ್ ನಿಂದ ನಿರ್ಮಿತವಾದ ಈ ಸೇತುವೆಯು, ಬಾಂದ್ರಾ ಹಾಗೂ ಕಲಾನಗರಗಳನ್ನು ಜೋಡಿಸುತ್ತದೆ. ಬಾಂದ್ರಾ ರೈಲ್ವೆ ನಿಲ್ದಾಣ ದಿಂದ ನೇರವಾಗಿ ಈ ಸೇತುವೆಯ ಮುಖಾಂತರ ನಡೆದುಬಂದರೆ, ಅನಂತ ಕಾನೇರ್ಕರ್ ಮಾರ್ಗ, ಇಂಡಿಯನ್ ಆಯಿಲ್ ಬಿಲ್ಡಿಂಗ್, ನಂದಾದೀಪ್ ಗಾರ್ಡನ್, ಹಾಗೂ ಕಲಾನಗರಕ್ಕೆ ಆಗಮನ-ನಿರ್ಗಮನಗಳ  ಬಾಗಿಲುಗಳನ್ನುಹೊಂದಿದೆ. ದಿನಂಪ್ರತಿ, ಸುಮಾರು ೫  ಲಕ್ಷ ಪ್ರಯಾಣಿಕರು ಇದರಮೇಲೆ ನಡೆದು ದಾಟಬೇಕಾಗುತ್ತದೆ. ಮುಂಬಯಿನ ಪಶ್ಚಿಮ ವಿಭಾಗದಲ್ಲಿ  ೨೭, ಮಧ್ಯ ವಿಭಾಗದಲ್ಲಿ, ೧೯, ಹಾಗೂ  ಹಾರ್ಬರ್ ಲೈನ್ ನಲ್ಲಿ, ೪, ಒಟ್ಟು, ೫೦ ಸ್ಕೈವಾಕ್ ಗಳ ನಿರ್ಮಾಣಗಳನ್ನು ಮಾಡಿಮುಗಿಸುವ ಯೋಜನೆ ಪ್ರಾಧಿಕಾರದ ಮುಂದಿದೆ. ಇದಕ್ಕೆ ತಗಲುವ ವೆಚ್ಚ ಸುಮಾರು, ೬೦೦ ಕೋಟಿರೂಪಾಯಿಗಳು. ಉಳಿದ ೪೯ ಆಕಾಶಸೇತುವೆಗಳ ನಿರ್ಮಾಣವನ್ನು ೨೦೦೯ ರ ಮಾರ್ಚ್ ತಿಂಗಳಿನೊಳಗೆ ಮುಗಿಸುವ ಯೋಜನೆಯಿದೆ.
## ಫೇರಿವಾಲರಿಗೂ ಸ್ಕೈವಾಕ್ ನಲ್ಲಿ  ಆದ್ಯತೆ
೩೦೦ ಮಂದಿಗೆ ಪರವಾನಗಿದೊರೆತಿದೆ. ಕಾನೂನು ರೀತಿಯಾಗಿ ಅನುಮತಿಗೆ ಹಕ್ಕುದಾರರಾದ ಒಟ್ಟು ಫೇರಿವಾಲರ ಸಂಖ್ಯೆ ೧,೫೦೦, ಎಂದು ನಿರ್ಧರಿಸಲಾಗಿದೆ. ಇವರೆಲ್ಲಾ ಸುಮಾರು  ೫೦ ಸ್ಕೈವಾಕ್ ಗಳಲ್ಲಿ ನೆಲೆಸುವ ಆಲೋಚನೆಯಿದೆ. ಪ್ರಮುಖವಾಗಿ, ಇದು ದಾಟುವ ಸೇತುವೆಯಾದ್ದರಿಂದ, ಫೇರಿವಾಲರ ಮಾರಾಟದ ಪುಟ್ಟ ಮಳಿಗೆಗಳು  ಜನರ ಓಡಾಟಕ್ಕೆ ಅಡಚಣೆ ಮಾಡುವ ಸಾಧ್ಯತೆಯೇ ಹೆಚ್ಚು.

ವರ್ಗ:ಮುಂಬಯಿ
ಶಿಲುಬೆಯಾತ್ರೆ

**ಶಿಲುಬೆಯಾತ್ರೆ** ಯೇಸುಕ್ರಿಸ್ತ ಶಿಲುಬೆಗೇರುವ ಮುನ್ನ ಆತನ ವಿರೋಧಿಗಳು ಅವನನ್ನು ಬಂಧಿಸುವ ಪರಿ, ಆತನ ನ್ಯಾಯವಿಚಾರಣೆ, ಅವನಿಗೆ ನೀಡಿದ ಹಿಂಸೆ, ನಂತರ ಶಿಲುಬೆ ಹೊರಿಸಿ ಮೆರವಣಿಗೆ ಮಾಡಿದ್ದು ಇವೆಲ್ಲವನ್ನೂ ಶುಭಶುಕ್ರವಾರಕ್ಕೆ ಮುಂಚಿನ ೪೦ ದಿನಗಳಲ್ಲಿ  ಮತ್ತೆ ಮತ್ತೆ ಸ್ಮರಿಸಿಕೊಳ್ಳುವುದು ಕ್ರೈಸ್ತರಲ್ಲಿ ವಾಡಿಕೆ. ಈ ಸ್ಮರಣೆಯು ಗಾಢವಾಗಿರುವಂತೆ ಮಾಡಲು ಅವರು ಯೇಸುಕ್ರಿಸ್ತ ನ ಆ ಅಂತಿಮ ಕ್ಷಣಗಳ ವೃತ್ತಾಂತವನ್ನು ಪಾರಾಯಣ ಮಾಡುವ ಇಲ್ಲವೇ ಅಭಿನಯಿಸುವ ಪರಿಪಾಠವೂ ಇದೆ. ಶಿಲುಬೆಯಾತ್ರೆ ಯ ವಿವಿಧ ಹಂತಗಳನ್ನು ಸೂಚಿಸುವ ಹದಿನಾಲ್ಕು ಚಿತ್ರಪಟಗಳ ಮುಂದೆ ಮೊಣಕಾಲೂರಿ ಪಾರಾಯಣ ಮಾಡುವ ಸಂಪ್ರದಾಯ, ಕ್ರೈಸ್ತಭಕ್ತರು ತಾವೇ ವಿಧಿಸಿಕೊಂಡ ಒಂದು ಕಡ್ಡಾಯ ಪದ್ಧತಿ. ಚರ್ಚಿನ ನಿಯಮವಿಲ್ಲದೆಯೂ ಈ ಶಿಲುಬೆಯಾತ್ರೆ  ದೇಶ ಕಾಲಗಳನ್ನು ಮೀರಿ ನಡೆದುಕೊಂಡು ಬಂದಿದೆ. ಆ ಹದಿನಾಲ್ಕು ಚಿತ್ರಪಟಗಳ ದೃಶ್ಯ ಹಾಗೂ ಶೀರ್ಷಿಕೆಗಳಲ್ಲಿ ಏಕರೂಪತೆ ಇದ್ದರೂ ಪಾರಾಯಣ ಮಾಡುವ ಪಠ್ಯ ಹಾಗೂ ವ್ಯಾಖ್ಯಾನಗಳಲ್ಲಿ ಭಿನ್ನತೆ ಇದೆ. ದೇವಾಲಯಗಳಲ್ಲಿ, ಮನೆಗಳಲ್ಲಿ, ಗುಡ್ಡಗಳಲ್ಲಿ, ರಂಗದಲ್ಲಿ, ಏಕಾಂತದಲ್ಲಿ, ಮೌನದಲ್ಲಿ ಯೇಸುಕ್ರಿಸ್ತ ನ ಶಿಲುಬೆಯಾತ್ರೆ ಯನ್ನು ಧ್ಯಾನಿಸುತ್ತಾ ಕ್ರಿಸ್ತನ ನೋವು ಸಂಕಟಗಳಲ್ಲಿ ತಾವೂ ಭಾಗಿಯಾಗುವ ಮತ್ತು ತನ್ಮೂಲಕ ಆತ್ಮಶೋಧನೆಗೂ ಆತ್ಮೋನ್ನತಿಗೂ ಕಾರಣವಾಗುವ ಈ ಪ್ರಕ್ರಿಯೆ ಕ್ರೈಸ್ತ ಜೀವನದ ಅವಿಭಾಜ್ಯ ಅಂಗ.

## ಉಲ್ಲೇಖಗಳು 
ವರ್ಗ:ಕ್ರೈಸ್ತ ಧರ್ಮ
ಬೇಗೂರಿನ ಚರ್ಚು

ಬೆಂಗಳೂರು ದಕ್ಷಿಣ ತಾಲೂಕಿನಲ್ಲಿರುವ ಬೇಗೂರಿನ ಒಟ್ಟು ಜನಸಂಖ್ಯೆಯ ೨/೩ ಭಾಗ ಕ್ರೈಸ್ತಧರ್ಮೀಯರು. ಬೇಗೂರಿನ ಕ್ರೈಸ್ತರ ಇತಿಹಾಸ ಸುಮಾರು ೩೫೦ವರ್ಷಗಳಿಗೂ ಹಿಂದಕ್ಕೆ ಸಾಗುತ್ತದೆ. ಜೆಸ್ವಿತರ ನಿರ್ಗಮನದ ನಂತರ ತೀವ್ರವಾಗಿ ತತ್ತರಿಸಿದ ಇಲ್ಲಿನ ಕ್ರೈಸ್ತ ಸಮುದಾಯ ಪುನಃ ೧೮೪೭ರಲ್ಲಿ ಫ್ರೆಂಚ್ ಪಾದ್ರಿ ಜಾರಿಗೆ ಎಂಬುವರಿಂದ ಪುನಶ್ಚೇತನ ಪಡೆದಂತೆ ತೋರುತ್ತದೆ. ಅಲ್ಲದೆ ಮೋನ್ತದ್ರಾ, ತುಫೋ, ಮೋಡ್ಯೂ, ಡ್ಯಾಲೆ, ರೆನಾಡಿನ್, ಬೋಕೆ, ದೆ ಕೆರಿಝೊ, ಕಪ್ಪೆಲ್ ಮುಂತಾದ ಫ್ರೆಂಚ್ ಪಾದ್ರಿಗಳೂ, ಸಿ ಅಂತಪ್ಪ, ಮರಿಸೂಸೆ ನೆಲಪತಿ, ಬಿ ಎಲ್ ಕೊಲಾಸೊ, ತೋಮಾಸ್, ಕಾಣಿಕ್ ರಾಜ್, ಸಂದ್ಯಾಗು, ಮೋಸೆಸ್ ಮುಂತಾದ ದೇಸೀ ಪಾದ್ರಿಗಳೂ ಇಲ್ಲಿ ಸೇವೆ ಸಲ್ಲಿಸಿದ್ದಾರೆ. ಬೇಗೂರು ಗ್ರಾಮವೊಂದರಿಂದಲೇ ಸುಮಾರು ೧೦೦ ಸನ್ಯಾಸಿನಿಯರು ದೇಶವಿದೇಶಗಳ ಕಾನ್ವೆಂಟುಗಳಲ್ಲಿ ಸೇವೆ ಸಲ್ಲಿಸುತ್ತಿದ್ದಾರೆ. ಸ್ವಾಮಿಗಳಾದ ಇಗ್ನೇಷಿಯಸ್ ಜೋಸೆಫ್, ಇಗ್ನೇಷಿಯಸ್ ಆರೋಗ್ಯಸ್ವಾಮಿ, ಶಾಂತಪ್ಪ ಫಿಲಿಪ್, ಮಾರ್ಟಿನ್ ಅಂತೋಣಿ, ಲೂರ್ದುಸ್ವಾಮಿ ಹಾಗೂ ಜಾಕೋಬ್ ಇವರು ಬೇಗೂರಿನ ಮಣ್ಣಿನ ಮಕ್ಕಳು. 

ಸಲೆಸಿನ ನಿರ್ಮಲಮಾತೆಯ ಸನ್ಯಾಸಿನಿ(SMMI = Salesian Missionaries of Mary Immaculate)ಯರ ವತಿಯಿಂದ ಕೇವಲ ಪ್ರಾಥಮಿಕ ಶಾಲೆ ಮಾತ್ರವೇ ಇದ್ದ ಈ ಊರಿನಲ್ಲಿ ಮಕ್ಕಳು ತಮ್ಮ ವಿದ್ಯಾಭ್ಯಾಸವನ್ನು ಸ್ಥಳೀಯ ಸರ್ಕಾರಿ ಶಾಲೆಯಲ್ಲಿಯೇ ನಡೆಸುತ್ತಿದ್ದರು. ತನ್ನದೇ ಶಾಲೆ ನಡೆಸುವುದರ ಬಗ್ಗೆ ಬೆಂಗಳೂರು ಕ್ರೈಸ್ತಧರ್ಮಪೀಠ ನಕಾರಾತ್ಮಕ ಧೋರಣೆ ತಳೆದಿತ್ತು. ಈಗ ಚರ್ಚಿನ ವತಿಯಿಂದ ಇಲ್ಲಿನ ಜನರು ತಮಗೊಂದು ಶಾಲೆ ಕಟ್ಟಿಕೊಂಡಿದ್ದಾರೆ.

ವರ್ಗ:ಬೆಂಗಳೂರಿನ ಚರ್ಚುಗಳು
ಎ ಎಂ ಜೋಸೆಫ್

ಎ ಎಂ ಜೋಸೆಫರ ಪೂರ್ಣ ಹೆಸರು ಅಲೋಶಿಯಸ್ ಮರಿಯ ಜೋಸೆಫ್. ಇವರ ಹುಟ್ಟೂರು ಹಾಸನ ಜಿಲ್ಲೆ ಚೆನ್ನರಾಯಪಟ್ಟಣ ತಾಲೂಕು ನುಗ್ಗೆಹಳ್ಳಿ. ಇವರ ತಂದೆ ಕೃಷ್ಣಪ್ಪಯ್ಯರ್ರವರು ಕಳೆದ ಶತಮಾನದಲ್ಲಿ ಮೂಡಲದಾಸಾಪುರದ ಕ್ರೈಸ್ತ ಶಾಲೆಯಲ್ಲಿ ವಿದ್ಯಾಗುರುವಾಗಿದ್ದಾಗ (೧೮೫೬?) ಕ್ರೈಸ್ತತತ್ವಗಳಿಗೆ ಮಾರುಹೋಗಿ ಕ್ರೈಸ್ತ ಧರ್ಮಕ್ಕೆ ಶರಣಾದರು. ಹೀಗೆ ಕೃಷ್ಣಪ್ಪ ಅಯ್ಯನವರು ಚೌರಣ್ಣನಾಗಿ ದಾಸಾಪುರದವರೇ ಆದ ಸ್ವಾಮಿ ಶಾಂತಪ್ಪನವರ ಮಾರ್ಗದರ್ಶನದಿಂದ ಉನ್ನತ ಶಿಕ್ಷಣ ಪಡೆದು ಶೆಟ್ಟಿಹಳ್ಳಿಯಲ್ಲಿ ಮುಖ್ಯೋಪಾಧ್ಯಾಯರಾದರು. ಕ್ರೈಸ್ತ ಧರ್ಮಾವಲಂಬಿಯಾದ ಕಾರಣ ತಂದೆತಾಯಿಯರಿಂದ ದೂರವಾದ ಚೌರಣ್ಣನವರು ಬೆಂಗಳೂರಿನ ಗುಡ್ಷೆಫರ್ಡ್ ಕನ್ಯಾಮಠದಲ್ಲಿದ್ದ ಅನಾಥ ಹುಡುಗಿಯನ್ನು ಮದುವೆಯಾಗಿ ನಾಲ್ಕು ಮಕ್ಕಳನ್ನು ಪಡೆದರು. ಆ ಮಕ್ಕಳಲ್ಲಿ ಎರಡನೆಯವರೇ ಎ ಎಂ ಜೋಸೆಫ್. ಜೋಸೆಫರಿಗೆ ಸುಮಾರು ಹತ್ತು ವರ್ಷ ವಯಸ್ಸಾಗಿದ್ದಾಗ (೧೯೦೦?) ನಮ್ಮ ನಾಡಿನಾದ್ಯಂತ ವ್ಯಾಪಿಸಿದ್ದ ಪ್ಲೇಗ್ ರೋಗಕ್ಕೆ ಚೌರಣ್ಣ ದಂಪತಿ ಬಲಿಯಾದರು. ಆಗ ನಾಡಿನಲ್ಲಿ ಅಪಾರ ಸಾವುನೋವು, ಅಸಂಖ್ಯಾತ ಮಕ್ಕಳು ಅನಾಥರು. ಕನಕಪುರ ರಸ್ತೆಯ ತಟ್ಟುಗುಪ್ಪೆ ಬಳಿಯಲ್ಲಿದ್ದ ಮರಿಯಾಪುರ ಅನಾಥಾಶ್ರಮದಲ್ಲಿ ಜೋಸೆಫರು ಅವರ ಅಣ್ಣ ಎ ಎಂ ಬೆರ್ನಾರ್ಡರೊಂದಿಗೆ ಆಶ್ರಯ ಪಡೆದರು. 
ಸೋದರರಿಬ್ಬರೂ ಫ್ರೆಂಚ್ ಪಾದ್ರಿಗಳ ಮಾರ್ಗದರ್ಶನದಲ್ಲಿ ಕ್ರೈಸ್ತ ಧರ್ಮೋಪದೇಶವನ್ನೂ ಪ್ರಾಥಮಿಕ ವಿದ್ಯಾಭ್ಯಾಸವನ್ನೂ ಪಡೆದರು. ಬೆಂಗಳೂರು ನಗರದಲ್ಲಿ ಪ್ರೌಢಶಿಕ್ಷಣವನ್ನು ಪೂರೈಸಿ ಸಂತ ಅಲೋಶಿಯಸ್ ಶಾಲೆಯಲ್ಲಿ ಶಿಕ್ಷಕ ವೃತ್ತಿ ಕೈಗೊಂಡರು. ಅವರು ಪ್ರತಿಭಾವಂತರಾಗಿದ್ದರೂ ಫ್ರೆಂಚ್ ಪಾದ್ರಿಗಳು ನೀಡುತ್ತಿದ್ದ ಕಾಲೇಜು ಶಿಕ್ಷಣದಿಂದ ಏಕೆ ವಂಚಿತರಾದರು ಎಂಬುದು ತಿಳಿದುಬಂದಿಲ್ಲ. ಸಾಂಪ್ರದಾಯಿಕ ಕಾಲೇಜು ಶಿಕ್ಷಣ ಪಡೆಯದಿದ್ದರೂ ವಿಪರೀತ ಜ್ಞಾನದಾಹಿಯಾಗಿದ್ದ ಜೋಸೆಫರು ಕನ್ನಡ ಸಾಹಿತ್ಯ, ಇಂಗ್ಲಿಷ್ ಸಾಹಿತ್ಯ, ಕ್ರೈಸ್ತ ಧಾರ್ಮಿಕ ಸಾಹಿತ್ಯವನ್ನು ಅಭ್ಯಸಿಸಿ ತಮ್ಮ ಜ್ಞಾನತೃಷೆಯನ್ನು ತಣಿಸಿಕೊಂಡರು. ಈ ನಡುವೆ ಕ್ರೈಸ್ತ ಶಿಕ್ಷಣಸಂಸ್ಥೆಯಲ್ಲಿನ ತಮ್ಮ ವೃತ್ತಿಗೆ ರಾಜಿನಾಮೆ ಕೊಟ್ಟು ಬೆಂಗಳೂರು ನಗರಸಭಾ ಕಚೇರಿಯಲ್ಲಿ ಬೆರಳಚ್ಚುಗಾರ ವೃತ್ತಿ ಪ್ರಾರಂಭಿಸಿದರು. 
ತಮ್ಮ ಮೂವತ್ತನೇ ವಯಸ್ಸಿನಲ್ಲಿ ಜೋಸೆಫರು ಮರಿಯಾಪುರದ ಉಪದೇಶಿ ಮರಿಯಪ್ಪನವರ ಮಗಳು ಜೋಸ್ಫಿನಾರನ್ನು ಮದುವೆಯಾದರು. ಹೀಗೆ ತಮ್ಮ ವೃತ್ತಿಜೀವನದಲ್ಲೂ ಸಾಂಸಾರಿಕ ಜೀವನದಲ್ಲೂ ತೃಪ್ತಿ ಕಂಡ ಜೋಸೆಫರು ಲೇಖನಿ ಹಿಡಿದು ಬರಹದಲ್ಲೂ ತೃಪ್ತಿ ಕಾಣಲೆಳಸಿದರು. ಮೊದಮೊದಲು ಅಣ್ಣ ಬೆರ್ನಾರ್ಡರೊಂದಿಗೆ ಪುಸ್ತಕ ಬರೆದು ಒಟ್ಟಿಗೆ ಪ್ರಕಟಿಸುತ್ತಿದ್ದ ಅವರು ನಂತರ ಸ್ವತಂತ್ರವಾಗಿ ಪುಸ್ತಕಗಳನ್ನು ಪ್ರಕಟಿಸತೊಡಗಿದರು. ಅವರ ಅಣ್ಣ ಬೆರ್ನಾರ್ಡರೂ ಮೌಲಿಕವಾದ ಕೃತಿಗಳನ್ನು ರಚಿಸಿರುವರಾದರೂ ವೈವಿಧ್ಯತೆಯ ದೃಷ್ಟಿಯಿಂದ ನೋಡಿದರೆ ಜೋಸೆಫರದೇ ಮೇಲುಗೈ. ಅವರು ಬರೆದ 'ಫಬಿಯೋಲೆ' ಕೃತಿಯಂತೂ ಕನ್ನಡ ಕ್ರೈಸ್ತರ ಮನೆಗಳಲ್ಲಿ ಅಮರವಾಗಿದೆ. ೧೯೨೯ರಲ್ಲಿ ಈ ಕೃತಿಗೆ ಮೈಸೂರರಸರು ದೇವರಾಜ ಬಹದ್ದೂರ್ ಪ್ರಶಸ್ತಿ ನೀಡಿ ಗೌರವಿಸಿದ್ದಾರೆ.
ತಮಿಳಿನಲ್ಲಿ ಪ್ರಚಲಿತವಾಗಿದ್ದ ಪವಿತ್ರಬೈಬಲ್ ಗ್ರಂಥವನ್ನು ಕನ್ನಡಕ್ಕೆ ತರುವ ಆಸಕ್ತಿಯಿಂದ ತರ್ಜುಮೆಗೆ ತೊಡಗಿದ ಅವರ ಸಾಹಸವನ್ನು ಮೆಚ್ಚಬೇಕಾದ್ದೇ. ಆದರೆ ಅದನ್ನು ಅವರು ಪ್ರಕಟಿಸಲಾಗದ ಕಾರಣ ತಿಳಿಯದು. ೧೯೬೦ರ ದಶಕದಲ್ಲಿ ಹೊರಬಂದ ಶುಭಸಂದೇಶಗಳ ಕಥೋಲಿಕ ಆವೃತ್ತಿಯಲ್ಲಿ ಎ ಎಂ ಜೋಸೆಫರ ಹಸ್ತಪ್ರತಿಯನ್ನು ಬಳಸಿಕೊಂಡಿರುವ ಬಗ್ಗೆ ಉಲ್ಲೇಖವಿದೆ. 
ಪುಸ್ತಕಗಳನ್ನು ಹೆಗಲ ಚೀಲದಲ್ಲಿ ಹೊತ್ತು ಹಳ್ಳಿಹಳ್ಳಿಗೆ ಸಾಗಿ ಮಾರಾಟ ಮಾಡುತ್ತಿದ್ದರೆಂದು ಅವರನ್ನು ಕಂಡಿದ್ದ ಹಿರಿಯ ವೃದ್ಧರು ಹೇಳುತ್ತಾರೆ. ೧೮-೮-೦೯೬೫ ರಲ್ಲಿ ತೀರಿಕೊಂಡ ಎ ಎಂ ಜೋಸೆಫರು ಕ್ರೈಸ್ತ ಧರ್ಮಸಭೆಯಿಂದ ಯಾವ ಘನಮಾನ ಗೌರವವನ್ನು ಪಡೆಯದೆ ಮಣ್ಣಲ್ಲಿ ಮಣ್ಣಾಗಿ ಹೋದರು. ಆದರೆ ಕನ್ನಡ ಕಥೋಲಿಕ ಸಾಹಿತ್ಯೇತಿಹಾಸದಲ್ಲಿ ಎ ಎಂ ಜೋಸೆಫರದು ಮರೆಯಲಾಗದ ಸಾಧನೆ.

ವರ್ಗ:ಕರ್ನಾಟಕದಲ್ಲಿ ಕ್ರೈಸ್ತ ಧರ್ಮ
ದೊರೆಸಾನಿಪಾಳ್ಯ

ದಕ್ಷಿಣ ಇಂಡಿಯಾದಲ್ಲಿ ಕ್ರಿಸ್ತಶಕ ೧೮೭೬ ರಿಂದ ೧೮೭೮ರವರೆಗೆ ತಲೆದೋರಿದ ಭೀಕರ ಕ್ಷಾಮಕ್ಕೆ ಸಾವಿರಾರು ಜನರು ಮರಣವನ್ನಪ್ಪಿ, ಅನೇಕ ಸಾವಿರ ಜನರು ತಮ್ಮ ಹಳ್ಳಿಗಳನ್ನು ತೊರೆದು ಉದರ ಪೋಷಣೆಗಾಗಿ ಪಟ್ಟಣಗಳನ್ನು ಆಶ್ರಯಿಸಬೇಕಾಯಿತು. 

ಹೀಗೆ ಘೋರ ಬರದಿಂದ ಸರ್ವಸ್ವವನ್ನೂ ಕಳೆದುಕೊಂಡ ಅನಾಥರಿಗೆ ಜಮೀನು, ಮನೆ, ದೇವಸ್ಥಾನ ಮತ್ತು ಶಾಲೆಗಳನ್ನು ಒದಗಿಸಿಕೊಡಲು ಪ್ರತ್ಯೇಕ ಗ್ರಾಮಗಳನ್ನು ನಿರ್ಮಿಸಬೇಕಾಯಿತು. ಹೀಗೆ ಉಗಮವಾದ ಹಳ್ಳಿಗಳಲ್ಲಿ ದೊರೆಸಾನಿಪಾಳ್ಯವೂ ಒಂದು. ಈ ಗ್ರಾಮವನ್ನು ಕ್ರಿಸ್ತಶಕ ೧೮೭೬ರಲ್ಲಿ ಬಿಷಪ್ ಷೆವಾಲಿಯೇ ಎಂಬುವರು ವೇಮಲನಾಯ್ಡು ಎಂಬುವರಿಂದ ೮೦೦ ರೂಪಾಯಿಗಳ ಕ್ರಯಕ್ಕೆ ಪಡೆದರು. ಈ ಜಮೀನು ಬನ್ನೇರುಘಟ್ಟ ರಸ್ತೆಯ ಪಕ್ಕದ ಗದ್ದೆಗಳು, ಕೆರೆ, ಹೊಲಗಳು ಮತ್ತು ಜಾಲಾರಿ ಕಾಡಿನವರೆಗೂ ಹಾಗೂ ಅರಕೆರೆಯವರೆಗೂ ಹರಡಿತ್ತು. ಇದರ ಜೊತೆಗೆ ೧೯೦೫ ರಲ್ಲಿ ಸ್ವಾಮಿ ಜೆ ಪೆಸಾಂದಿಯೇ ಎಂಬುವರು ಮೈಸೂರು ಸರಕಾರದವರಿಂದ ದರಖಾಸ್ತಿನಲ್ಲಿ ೫೦ ಎಕರೆ ಜಮೀನನ್ನು ಪಡೆದರು. 

ಈ ಹಳ್ಳಿಗೆ ಸ್ವಾಮಿ ಜೆ ಪೆಸಾಂದಿಯೇರವರು ಅಮಲೋದ್ಭವಿ ಮಾತೆಯ ಜ್ಞಾಪಕಾರ್ಥವಾಗಿ ತಾಯಿಪಾಳ್ಯವೆಂದು ಕರೆದರು. ಇವರ ಕಾಲದಲ್ಲಿಯೇ ಈಗಿರುವ ಅಮಲೋದ್ಭವ ಮಾತೆಯ ಪ್ರತಿಮೆಯನ್ನು ಬೆಂಗಳೂರಿನ ಸಂತ ಫ್ರಾನ್ಸಿಸ್ ಝೇವಿಯರ್ ಪ್ರಧಾನಾಲಯದಿಂದ ತರಲಾಯಿತು. ಕ್ರಿಸ್ತಶಕ ೧೮೭೮ರಲ್ಲಿ ನಿರ್ಮಿಸಲ್ಪಟ್ಟ ಹಳೆಯ ದೇವಾಲಯವನ್ನು ೧೯೭೮ರಲ್ಲಿ ಕೆಡವಲಾಯಿತು. ಈಗ ಕಂಗೊಳಿಸುತ್ತಿರುವ ಭವ್ಯ ದೇವಾಲಯವು ಸ್ವಾಮಿ ಟಿ ಬೆರ್ನಾರ್ಡ್ರವರ ಶ್ರಮದ ಫಲ.

ಬೆಂಗಳೂರಿನ ಸಂತ ಅನ್ನಮ್ಮನವರ ಮಠದ ಸನ್ಯಾಸಿನಿಯರು ದೊರೆಸಾನಿಪಾಳ್ಯದಲ್ಲಿ ಪ್ರಾಥಮಿಕ ಶಾಲೆಯನ್ನು ನಡೆಸುತ್ತಿದ್ದಾರೆ. ಊರಿನಲ್ಲಿ ಪ್ರೌಢಶಾಲೆಯಿಲ್ಲದ ಕಾರಣ, ಏಳನೆಯ ತರಗತಿ ಮುಗಿಸಿದ ಮಕ್ಕಳು ಅಕ್ಕಪಕ್ಕದ  ಊರಿನ ಪಾಠಶಾಲೆಗಳನ್ನು ಅಶ್ರಯಿಸಿ ಬೇಕಾಗಿದೆ. ಬೆಂಗಳೂರಿಗೆ ಅತೀ ಸಮೀಪದಲ್ಲಿರುವ ಈ ಊರು ನಗರಕ್ಕೆ ವಿಲೀನಗೊಂಡು ಈಗ ಅಮಲೋದ್ಭವಿನಗರವೆಂದು ನೂತನ ನಾಮಾಂಕಿತವನ್ನು ಧರಿಸಿದೆ.

ಈ ಊರಿನಲ್ಲಿ ಸುಮಾರು ೩೦೦ ಕ್ರೈಸ್ತಕುಟುಂಬಗಳಿವೆ. ಕೆಲವೇ ವರ್ಷಗಳ ಹಿಂದೆ ನೂರಕ್ಕೆ ನೂರು ಕ್ರೈಸ್ತರ ಊರಾಗಿದ್ದ ಇಲ್ಲಿ ಇಂದು ಕ್ರೈಸ್ತರು ಅಲ್ಪಸಂಖ್ಯಾತರಾಗಿದ್ದಾರೆ. ಹೀಗೆ ವಲಸೆ ಬಂದವರಲ್ಲಿ ಮಲಯಾಳಿಗಳೇ ಹೆಚ್ಚು. ವ್ಯವಸಾಯವನ್ನೇ ಜೀವನಾಧಾರ ಮಾಡಿಕೊಂಡಿದ್ದ ಈ ಊರ ಮೂಲನಿವಾಸಿಗಳು ಇಂದು ಮಹಿಳೆಯರ ಸಹಿತವಾಗಿ ಸಣ್ಣಕಾರ್ಖಾನೆಗಳಲ್ಲಿ ಅಲ್ಪಕೂಲಿಗಾಗಿ ದುಡಿಯುತ್ತಿದ್ದಾರೆ.

ಈ ಊರಿನ ಪಾದ್ರಿಕೆರೆಯದೇ ದೊಡ್ಡ ಕತೆ. ಬಿಷಪ್ ಷೆವಾಲಿಯೇರವರು ಊರಿನವರಿಗಾಗಿ ನಿರ್ಮಿಸಿದ ಈ ಕೆರೆಯನ್ನು ಬಂಗಾರಪ್ಪನವರು ಮುಖ್ಯಮಂತ್ರಿಗಳಾಗಿದ್ದಾಗ ಅಂದರೆ ೧೯೯೧ರಲ್ಲಿ ಕರ್ನಾಟಕ ಸರ್ಕಾರವು ವಶಪಡಿಸಿಕೊಂಡು ಯಾರಿಗೋ ಪರಭಾರೆ ಮಾಡಿತು. ಊರಿನವರು ನ್ಯಾಯಾಲಯದ ಮೆಟ್ಟಿಲೇರಿದರಾದರೂ  ಅವರಿಗೆ ನ್ಯಾಯ ಸಿಗಲಿಲ್ಲ.

ವರ್ಗ:ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ಮರಿಯಾಪುರ

ಯುವಗುರು ಫಾದರ್ ಫಿಲಿಪ್ ಸಿಝನ್,MEP ರವರು ಬಿಷಪ್ ಷೆವಾಲಿಯೇ ಅವರ ಅಣತಿಯಂತೆ ಮೈಸೂರು ಮಹಾರಾಜರ ಅಪೇಕ್ಷೆಯ ಮೇರೆಗೆ ಕ್ರಿಸ್ತಶಕ ೧೮೭೬-೭೬ರ ಅವಧಿಯ ಭೀಕರ ಬರಗಾಲ ಹಾಗೂ ಪ್ಲೇಗಿನಿಂದ ಅನಾಥರಾದ ಮಕ್ಕಳನ್ನು ಪೋಷಿಸುವ ಹೊಣೆ ಹೊತ್ತು ಆ ಮಕ್ಕಳು ಬೆಳೆದ ಮೇಲೆ ಅವರಿಗಾಗಿ ಈ ಊರನ್ನು ಕಟ್ಟಿದರು. ಈ ಊರಿಗೆ ಸನಿಹದಲ್ಲೇ ಇದ್ದ ತಟ್ಟುಗುಪ್ಪೆ ಎಂಬ ಪಾಳುಬಿದ್ದು ನಿರ್ವಸಿತವಾಗಿದ್ದ ಗ್ರಾಮವನ್ನು ಮಹಾರಾಜರಿಂದ ಪಡೆದು ಮರಿಯಾಪುರವನ್ನು ಕಟ್ಟಿದರು.
		
	ಕ್ರಿಸ್ತಶಕ ೧೮೯೯ರಲ್ಲಿ ಪುನರ್ ನಿರ್ಮಾಣಗೊಂಡ ಮರಿಯಾಪುರ ದೇವಾಲಯ ಕ್ರಿಸ್ತಶಕ ೧೯೮೬ರಲ್ಲಿ ಜೀರ್ಣೋದ್ಧಾರ ಹೊಂದಿತು. ಖ್ಯಾತ ಉದ್ಯಮಿ ಹರೀಶ್ ಖೋಡೆ ಹಾಗೂ ಅಂದಿನ ಬೆಂಗಳೂರು ಮಹಾಧರ್ಮಪ್ರಾಂತ್ಯದ ವರಿಷ್ಠರ ಧನಸಹಾಯದಿಂದ ಸ್ವಾಮಿ ಎಡ್ವಿನ್ ಕಾಗೂರವರ ನೇತೃತ್ವದಲ್ಲಿ ಮರಿಯಾಪುರ ದೇವಾಲಯ ಹೊಸ ರೂಪ ತಳೆಯಿತು. ಮೂಲತಃ ಮೊಗಲಾಯಿ ಶೈಲಿಯಲ್ಲಿದ್ದ ಈ ದೇವಾಲಯದ ರೂಪ ಈಗ ಮೇಲಿನರ್ಧ ಮೊಗಲಾಯಿ ಶೈಲಿಯಲ್ಲೇ ಇದ್ದು, ಕೆಳಗಿನರ್ಧ ಗ್ರೀಕೋ- ರೋಮನ್ ಶೈಲಿ ಹೊಂದಿದೆ. ಆದರೆ ದೇವಾಲಯದ  ಒಳಭಾಗ ಮಾತ್ರ ಹಿಂದಿನ ದೃಕ್ ಸಂಪತ್ತನ್ನೇ ಉಳಿಸಿಕೊಂಡಿದೆ. ಪೀಠದ ಮೇಲೆ ಉತ್ತರಿಕೆ ದೇವಮಾತೆಯ ಸುಂದರ ಪ್ರತಿಮೆ ಮಾತೃವಾತ್ಸಲ್ಯದಿಂದ ಸ್ವಾಗತಿಸುತ್ತಿದೆ. ಅಮ್ಮನ ಎರಡೂ ಪಕ್ಕದಲ್ಲಿ ಸಂತ ಅಂತೋಣಿ ಹಾಗೂ ಸಂತ ಝೇವಿಯರ್ ಅವರ ಪ್ರತಿಮೆಗಳಿವೆ. ಪೀಠದ ಮೇಲಿನ ಚಾವಣಿ ಗುಮ್ಮಟಾಕಾರವಾಗಿದ್ದು ಕ್ರಿಸ್ತಶಕ ೧೯೮೪ರಲ್ಲಿ ದೊಡ್ಡ ಬಿರುಕು ಕಾಣಿಸಿಕೊಂಡಿತ್ತು. ಆಗ ಒಂದೂಕಾಲು ಲಕ್ಷ ರೂಪಾಯಿಗಳ ವೆಚ್ಚದಲ್ಲಿ ಅದರ ದುರಸ್ತಿ ಕಾರ್ಯ ನಡೆಯಿತು. ದೇವಾಲಯದ ಒಳಾಂಗಣವು ಶಿಲುಬೆಯಾಕಾರದಲ್ಲಿದ್ದು ಪೀಠದ ಎರಡೂ ಬದಿ ರೆಕ್ಕೆಗಳಿವೆ. ಒಂದಾನೊಂದು ಕಾಲದಲ್ಲಿ ಒಂದು ರೆಕ್ಕೆ ದಲಿತರಿಗೆಂದೇ ಮೀಸಲಾಗಿತ್ತು. ಪೀಠಾಭಿಮುಖವಾಗಿ ನಿಂತಾಗ ಬಲಪಾರ್ಶ್ವದಲ್ಲಿ ಸ್ವಾಮಿ ಸಿಝನ್ ಅವರ ಸಮಾಧಿಯೂ ಸಮಾಧಿಗಲ್ಲೂ ಇದೆ.
	 
	ಕಾರ್ಮೆಲೈಟ್ ಸೋದರಿಯರು ಊರಿನಲ್ಲಿ ಕನ್ಯಾಮಠ ಹೊಂದಿದ್ದಾರೆ. ಇಲ್ಲಿನ ನವಜ್ಯೋತಿ ಪ್ರೌಢಶಾಲೆ ಸುತ್ತ ಮುತ್ತಲ ಊರುಗಳಲ್ಲೆಲ್ಲಾ ತುಂಬಾ ಹೆಸರು ಪಡೆದಿದೆ. ದೇವಾಲಯದಿಂದ ಸುಮಾರು ೨೦೦ ಮೀಟರು ಪಶ್ಚಿಮಕ್ಕೆ  ಜಲದೇವರ ತಾಯಿಯ ಪ್ರತಿಮೆಯು ಬಾವಿಯಲ್ಲಿ ಪ್ರತಿಷ್ಠಾಪಿಸಲ್ಪಟ್ಟದೆ.  ಪ್ರತಿವರ್ಷ ಜುಲೈ ೧೬ ರಂದು ಊರಿನ ಕಾರ್ಮೆಲ್ ಮಾತೆಯ ಉತ್ಸವವನ್ನು ಉತ್ಸಾಹದಿಂದ ಆಚರಿಸಿ ಬೇಡುದಲೆ ಊಟ ಏರ್ಪಡಿಸುತ್ತಾರೆ. ತೇರಿನ ಮೆರವಣಿಗೆಯ ನಂತರ ನಾಟಕಾಭಿನಯವೂ ಇರುತ್ತದೆ. ಮರಿಯಾಪುರದ ಸ್ಥಾಪಕ ಫಿಲಿಫ್ ಸಿಝನ್ ಸ್ವಾಮಿಯವರ ನೆನಪಿನಲ್ಲಿ ಊರಿನ ಜನರು ಪ್ರತಿವರ್ಷ ತಪಸ್ಸುಕಾಲದ ಒಂದು ಶನಿವಾರದಂದು ರಾತ್ರಿಯಿಡೀ ಚರ್ಚಿನ ಹಿಂಬದಿಯಿರುವ ಕಿರುಗುಡ್ಡದ ಮೇಲೆ ಧ್ವನಿಬೆಳಕಿನ ಸಂಯೋಜನೆಯಲ್ಲಿ ನಾಟಕ ಆಡುತ್ತಾರೆ.

ವರ್ಗ:ಕ್ರೈಸ್ತ ಗುರುಗಳು
ವಿಶ್ವನಾಥನಾಗೇನಹಳ್ಳಿ ಚರ್ಚು

ಬೆಂಗಳೂರಿನ ಹೆಬ್ಬಾಳದ ಬಳಿಯಿರುವ ನಾಗನಹಳ್ಳಿ ಎಂದೇ ಜನಪ್ರಿಯವಾಗಿರುವ ಈ ಊರಿನ ಕ್ರೈಸ್ತಭಕ್ತರು ೨೬ ನೇಫೆಬ್ರವರಿ ೧೯೮೯ರಂದು ತಮ್ಮ ಪಾಲಕಸಂತರಾದ ವನಚಿನ್ನಪ್ಪನವರ ಹಬ್ಬವನ್ನು ಆಚರಿಸುತ್ತಾ ಹಬ್ಬದ ಪೂಜೆ ನೆರವೇರಿಸಿದ ಮಹಾಬಿಷಪ್ ಅಲ್ಫೋನ್ಸಸ್ ಮಥಾಯಿಸ್ ಅವರಿಗೆ ಪುಟ್ಟ ದೇವಾಲಯವನ್ನು ದೊಡ್ಡದಾಗಿ ಪುನರ್ ನಿರ್ಮಾಣ ಮಾಡುವುದರ ಬಗ್ಗೆ ಮನವಿಯೊಂದನ್ನು ಸಲ್ಲಿಸಿದರು. ಯಥಾಪ್ರಕಾರ ಮಹಾಧರ್ಮಾಧಿಕಾರಿಗಳು ತಮ್ಮ ಧರ್ಮಪ್ರಾಂತ್ಯದಲ್ಲಿ ಹಣವೇ ಇಲ್ಲ ಎಂದು ಕೈತೊಳೆದುಕೊಂಡರು. 

	ಆದರೆ ನಾಗನಹಳ್ಳಿಯ ಜನ ಬೇರೆ ಬೇರೆ ಹಳ್ಳಿಗಳ ಜನರಂತೆ ತಲೆತೂಗಿ ಸುಮ್ಮನಾಗಿಬಿಡಲಿಲ್ಲ. ಮನೆಮನೆಯಿಂದ ಹಣ ಕೂಡಿಸಿ ದೇವಾಲಯ ಕಟ್ಟಲು ಪ್ರಾರಂಭಿಸಿಯೇಬಿಟ್ಟರು. ಕಣ್ಣಳತೆಯ ದೂರದಲ್ಲಿ ಕೊಂಕಣಿ ಸಮುದಾಯದವರು ಸುಮಾರು ೧೫೦ ಮನೆ ನಿವೇಶನಗಳನ್ನು ರಚಿಸಿ ಅಲ್ಲೊಂದು ದೇವಾಲಯವನ್ನು ಕಟ್ಟಲು ಪ್ರಾರಂಭಿಸಿದರು. ಅಲ್ಲಿಗೆ ಇದೇ ಬಿಷಪರು ಹಲವಾರು ಸಲ ಬಂದುಹೋದರಲ್ಲದೆ ಧನಸಹಾಯವನ್ನೂ ಮಾಡಿದರು. ವಿಪರ್ಯಾಸವೆಂದರೆ ನಾಗನಹಳ್ಳಿಯ ಜನತೆಗೆ ಅವರು ಬೆನ್ನು ತಟ್ಟುವುದಿರಲಿ ಆ ಕಡೆ ತಿರುಗಿಯೂ ನೋಡಲಿಲ್ಲ. ಉತ್ಸಾಹ ಕಳೆದುಕೊಳ್ಳದ ಜನ ಊರ ಕ್ರೈಸ್ತೇತರ ಜನರ ಅಸಹಕಾರವನ್ನೂ ಹಣದ ಮುಗ್ಗಟ್ಟನ್ನೂ ಎದುರಿಸಿ ನಿಂತು ಸುಂದರ ಚರ್ಚನ್ನು ಕಟ್ಟಿದರು. ಒಂದು ಮನೆಯಿಂದ ಕಲ್ಲು, ಮತ್ತೊಂದು ಮನೆಯಿಂದ ಸಿಮೆಂಟು, ಮಗದೊಂದು ಮನೆಯಿಂದ ಗಂಟೆ ಹೀಗೆ ಚರ್ಚು ಪೂರ್ಣಗೊಳ್ಳುವ ವೇಳೆಗೆ ವೆಚ್ಚ ಹನ್ನೊಂದುಲಕ್ಷ ದಾಟಿತ್ತು. ನಿರ್ಮಾಣದ ಕಾರ್ಯದಲ್ಲೂ ಜನ ತಮ್ಮನ್ನು ಸಂಪೂರ್ಣವಾಗಿ ತೊಡಗಿಸಿಕೊಂಡಿದ್ದರು. 

	ಹೀಗೆ ಅವರ ತನುಮನಗಳೆಲ್ಲ ಕರ್ತನ ಮಂದಿರಕ್ಕೇ ಮುಡಿಪಾಗಿತ್ತು. ದೇವಕಾರ್ಯದಲ್ಲಿ ಭಾಗಿಗಳಾಗುತ್ತಿದ್ದೇವೆಂಬ ಅನನ್ಯ ಭಾವ ಅವರಿಗೆ ಪ್ರೇರಣೆಯಾಗಿತ್ತು. ಹೀಗೆ ಬೆಂಗಳೂರು ಮಹಾಧರ್ಮಪ್ರಾಂತ್ಯದ ಇತಿಹಾಸದಲ್ಲಿ ಬಿಷಪರನ್ನು ಧಿಕ್ಕರಿಸಿ ಜನರೇ ತಮ್ಮೂರಿಗೊಂದು ಚರ್ಚು ಕಟ್ಟಿಕೊಂಡು, ಪಾದ್ರಿಗಳೇ ಅದನ್ನು ಉದ್ಘಾಟಿಸಿ ಪೂಜೆಯರ್ಪಿಸಿದ ಸಂಗತಿ ಬೆಂಗಳೂರಿನ ಇತಿಹಾಸದಲ್ಲೇ ಒಂದು ಪ್ರಮುಖ ಮೈಲಿಗಲ್ಲು.

ವರ್ಗ:ಕರ್ನಾಟಕದಲ್ಲಿ ಕ್ರೈಸ್ತ ಧರ್ಮ
ಕಥೋಲಿಕ ಕನ್ನಡ ಸಾಹಿತ್ಯ

ಲಿಯೊನಾರ್ಡೊ ಚಿನ್ನಮಿಯ ಕಾಲದಿಂದಲೂ ಇದುವರೆಗೆ ಕನ್ನಡ ಕ್ರೈಸ್ತ ಸಾಹಿತ್ಯ ಯಥೇಚ್ಛವಾಗಿ ಮೂಡಿಬಂದಿದೆ. ಅದರಲ್ಲಿ ಧಾರ್ಮಿಕ ಸಾಹಿತ್ಯದ್ದೇ ಸಿಂಹಪಾಲು ಎನ್ನಬಹುದಾದರೂ ಕನ್ನಡ ಸಾಹಿತ್ಯ ಚರಿತ್ರೆಯಲ್ಲಿ ಅಲಕ್ಷಿಸದಂಥ ಛಾಪು ಇದರದ್ದು ಎಂದು ಹೇಳಬಹುದು. ಪ್ರೊಟೆಸ್ಟಾಂಟ್ ಬಾಂಧವರಿಗೆ ಹೋಲಿಸಿದರೆ ಕನ್ನಡ ಕಥೋಲಿಕ ಸಾಹಿತ್ಯ ವಿರಳ ಎನ್ನಬಹುದಾದರೂ ನಗಣ್ಯವೇನಲ್ಲ.

* ಕ್ರಿಸ್ತಶಕ ೧೬೪೮ರಲ್ಲಿ ಕನ್ನಡನಾಡನ್ನು ಶ್ರೀರಂಗಪಟ್ಟಣದ ಮೂಲಕ ಪ್ರವೇಶಿಸಿದ ಜೆಸ್ವಿತ್ ಮಿಷನರಿಗಳಲ್ಲಿ ಮೊದಲಿಗರಾದ ಲಿಯೊನಾರ್ಡೊ ಚಿನ್ನಮಿಯವರು ಸಮಗ್ರ ಜ್ಞಾನೋಪದೇಶ,ಸಂತರ ಜೀವನಚರಿತ್ರೆ ಹಾಗೂ ಧರ್ಮಸಮರ್ಥನೆಯ ಒಂದು ಕೃತಿಯನ್ನು ಪ್ರಕಟಿಸಿದ್ದಾರೆ.

* ಕ್ರಿಸ್ತಶಕ ೧೬೪೮ ರಿಂದ ೧೭೭೨ ರ ವರೆಗಿನ ಅವಧಿಯಲ್ಲಿ ಸ್ವಾಮಿ ಪ್ಲಾಟೆ ಜಪಮಾಲೆಯ ರಹಸ್ಯ (೧೭೯೧)ಎಂಬ ಪುಸ್ತಕವನ್ನು ಹೊರತುಪಡಿಸಿದರೆ ವಿವಿಧ ಜೆಸ್ವಿತ್ ಪಾದ್ರಿಗಳಿಂದ ವಾರ್ಷಿಕ ವರದಿಗಳನ್ನು ಗಣನೀಯವಾಗಿ ಹೆಸರಿಸಬಹುದಾಗಿದೆ.

* ಕ್ರಿಸ್ತಶಕ ೧೮೫೦ರಿಂದೀಚೆಗೆ ಬಂದ ವಿವಿಧ ಎಂಇಪಿ (ಮಿಸಿಯೋಂ ಎತ್ರಾಂಜೇರ‍್ ದ ಪಾರೀ = ಫ್ರಾನ್ಸಿನ ಹೊರನಾಡ ಧರ್ಮಪ್ರಚಾರ ಸಂಸ್ಥೆ) ಪಾದ್ರಿಗಳಿಂದ ಹಲವಾರು ಕೃತಿರಚನೆಗಳು ನಡೆದಿವೆ. ಅವರಲ್ಲಿ ಮುಖ್ಯವಾಗಿ ಬಿಷಪ್ ಎತಿಯೇನ್ ಲೂಯಿ ಶಾರ್ಬೊನೋ (೧೮೦೬-೧೮೭೩)ಅವರು ಲ್ಯಾಟಿನೋ ಕನಾರೆನ್ಸ್ ನಿಘಂಟು (೧೮೬೧), ದೈವಪರೀಕ್ಷೆ (ತಮಿಳು ಭಾಷಾಂತರ), ಸತ್ಯವೇದ ಪರೀಕ್ಷೆ (೧೮೫೨), ದಿವ್ಯಮಾತೃಕೆ (೧೮೬೨), ಸುಕೃತ ಮಂತ್ರಗಳು (೧೮೬೬), ದೊಡ್ಡ ಜಪದ ಪುಸ್ತಕವು (೧೮೬೩)	ಮುಂತಾದ ಹಲವಾರು ಕೃತಿಗಳನ್ನು ರಚಿಸಿದ್ದಾರೆ.

ಅದೇ ಸಂಸ್ಥೆಯ ಮತ್ತೊಬ್ಬ ಪಾದ್ರಿಯಾದ ಬೊತೆಲೋ ಅವರು ಮಹಾ ಮೇಧಾವಿಯಾಗಿದ್ದರು. ಕಥೋಲಿಕ ವಲಯದಲ್ಲಿ ಮೊತ್ತಮೊದಲು ಮುದ್ರಣಯಂತ್ರವನ್ನು ಸ್ಥಾಪಿಸಿದ್ದಲ್ಲದೆ ತಾವೆ ಸ್ವತಃ ಅದನ್ನ ನಿರ್ವಹಿಸಿದ ಖ್ಯಾತಿ ಅವರದು. ಅವರು ರಚಿಸಿದ ಕೃತಿಗಳ ಪಟ್ಟಿ ಇಲ್ಲಿದೆ. 
ಕನ್ನಡ ಲತೀನ ಪದಕೋಶ, ಇಂಗ್ಲೆಂಡ್ ಶೀಮೆಯ ಚರಿತ್ರೆ, ಭೂಗೋಳಶಾಸ್ತ್ರ, ಗಣಿತ ಪುಸ್ತಕ, ಆದಿತ್ಯವಾದರ ಅದ್ಭುತವು, ತಿರುಸಭೆಯ ಚರಿತ್ರೆಯು, ಜ್ಞಾನಬೋಧಕ, ಕನ್ನಡ ಜ್ಞಾನೋಪದೇಶವು, ಅರ್ಚಶಿಷ್ಟರ ಚರಿತ್ರೆಯು, ಪತಿತರ ಖಂಡನೆಯು, ತಿರುಸಭೆಯ ಲಕ್ಷಣಗಳು ಮುಂತಾದ ಹಲವು ಪುಸ್ತಕಗಳನ್ನು ಪ್ರಕಟಿಸಿದ್ದಾರೆ.

* ಕ್ರಿಸ್ತಶಕ ೧೮೫೦ ರಿಂದ ೧೯೪೦ ರ ಅವಧಿಯಲ್ಲಿ ಎಂಇಪಿ ಪಾದ್ರಿಗಳಾದ ಫಾದರ್ ಜೆರ್ಬಿಯೆ, ಫಾದರ್ ದೆಸೆಂ, ಫಾದರ್ ಬರೇಂ ಮುಂತಾದವರು ಈ ಸಾಹಿತ್ಯ ಕೃಷಿಯಲ್ಲಿ ಕೈಯಾಡಿಸಿದರು. ಈ ಧಾರ್ಮಿಕ ಕೃತಿಗಳಲ್ಲಿ ಹೆಚ್ಚಿನವು ತಮಿಳು, ಇಂಗ್ಲಿಷ್, ಫ್ರೆಂಚ್ನಿಂದ ಅನುವಾದಗೊಂಡವು)

* ಕ್ರಿಸ್ತಶಕ ೧೯೨೦ ರಿಂದ ೧೯೬೦ ಫಾದರ್ ಐ ಎಚ್ ಲೋಬೊ(೧೮೯೧-೧೯೬೮) ಅವರಿಂದ ಜೇಸುನಾಥರ ತಿರುಹೃದಯದ ದೂತನು ಎಂಬ ಪತ್ರಿಕೆ, ರಾಜಾನಾಯುಡು, ಎ ಎಂ ಜೋಸೆಫ್ (೧೮೯೧-೧೯೬೫), ಎ ಎಂ ಬೆರ್ನಾರ್ಡ್	 ಫಬಿಯೋಲೆ	

* ಕ್ರಿಸ್ತಶಕ ೧೯೬೦ ರಿಂದೀಚೆಗೆ	ಫಾದರ್ ಎನ್ ಎಸ್ ಮರಿಜೋಸೆಫ್, ಫಾದರ್ ಅಂತಪ್ಪ, ಫಾದರ್ ಜಾರ್ಜ್ ಡಿಸೋಜ, ಸ್ವಾಮಿ ಅಮಲಾನಂದ, ಫಾದರ್ ದಯಾನಂದ ಪ್ರಭು, ಸಂತ ರಾಯಪ್ಪರ ಗುರುಮಠದ ಕನ್ನಡ ಸಾಹಿತ್ಯ ಸಂಘ, ಕಥೋಲಿಕ ಕ್ರೈಸ್ತರ ಕನ್ನಡ ಸಾಹಿತ್ಯ ಸಂಘ, ನಾ ಡಿಸೋಜ, ಫಾದರ್ ಫೆಲಿಕ್ಸ್ ನರೋನ ಅವರಿಂದ ಒಟ್ಟಾರೆಯಾಗಿ ಬೈಬಲ್ ಭಾಷಾಂತರ, ಸಂಗೀತ ಪ್ರಸ್ತಾರದೊಂದಿಗೆ ಕ್ರೈಸ್ತಗೀತೆಗಳು,  ಧರ್ಮೋಪದೇಶ, ಪೂಜಾ ಪುಸ್ತಕ, ವಿವಿಧ ಧಾರ್ಮಿಕ ಕ್ರಿಯೆಗಳ ವ್ಯಾಖ್ಯಾನ, ಧರ್ಮಾಧ್ಯಯನ ಪುಸ್ತಕಗಳು, ಸೃಜನಶೀಲ ಕೃತಿಗಳು, ಪತ್ರಿಕೆಗಳು, ಧ್ವನಿಸುರುಳಿಗಳು, ನಾಟಕಗಳು, ರೂಪಕಗಳು, ಮಾಧ್ಯಮ ನಿರೂಪಣೆಗಳು ಚಲಾವಣೆಗೆ ಬಂದವು.

ವರ್ಗ:ಕನ್ನಡ ಸಾಹಿತ್ಯ
ಸಣ್ಣೇನಹಳ್ಳಿ

**ಸಣ್ಣೇನಹಳ್ಳಿ** ತುಮಕೂರು ಜಿಲ್ಲೆ ತಿಪಟೂರು ತಾಲೂಕಿನ ಒಂದು ಕುಗ್ರಾಮ. ಸುಮಾರು ೧೫೦ ಮನೆಗಳಿರುವ ಈ ಗ್ರಾಮದಲ್ಲಿ ಸುಮಾರು ೫೦ ಕ್ರೈಸ್ತ ಕುಟುಂಬಗಳಿವೆ. ಕ್ರಿಸ್ತಶಕ ೧೯೧೩ರಲ್ಲಿ ನಿರ್ಮಿತವಾದ ಹಳೆಯ ದೇವಾಲಯವನ್ನು ಉಳಿಸಿಕೊಂಡೇ ಅದರ ಹಿಂದೆ ಹೊಸ ದೇವಾಲಯ ಕಟ್ಟಲಾಗಿದೆ. ಮೊದಲು ಇದು ಗಾರೇನಹಳ್ಳಿ ಧರ್ಮಕೇಂದ್ರದ ಉಪಕೇಂದ್ರವಾಗಿತ್ತು. ಕ್ರಿಸ್ತಶಕ ೧೯೬೦ರಲ್ಲಿ ತಾಲೂಕುಗಳ ಮರುಹಂಚಿಕೆಯಾದಾಗ ಈ ಗ್ರಾಮವನ್ನು ತಿಪಟೂರು ತಾಲೂಕಿಗೆ ಒಳಪಡಿಸಲಾಯಿತು. ತಿಪಟೂರಿಗೂ ಇಲ್ಲಿಗೂ ಸುಮಾರು ೩೦ ಕಿಲೋಮೀಟರುಗಳ ಅಂತರ. ಕ್ರೈಸ್ತ ಜನಸಂಖ್ಯೆಯಲ್ಲಿ ತಿಪಟೂರಿಗಿಂತ ಸಣ್ಣೇನಹಳ್ಳಿಯದೇ ಮೇಲುಗೈ. ಹೀಗಾಗಿ ತಿಪಟೂರು ಧರ್ಮಕೇಂದ್ರವಾಗಿದ್ದ ಕಾಲದಲ್ಲಿ ಸ್ವಾಮಿ ನೆಲಪತಿಯವರು ಈ ಗ್ರಾಮದಲ್ಲಿಯೇ ನೆಲೆಸಿದ್ದರಲ್ಲಿ ಆಶ್ಚರ್ಯವಿಲ್ಲ, ಇಲ್ಲಿಗೆ ಕೇವಲ ಎಂಟು ಕಿಲೋಮೀಟರು ದೂರದಲ್ಲಿರುವ ಮೂಡಲದಾಸಾಪುರ ಹಾಗೂ ಐದು ಕಿಲೋಮೀಟರು ದೂರದಲ್ಲಿರುವ ನುಗ್ಗೆಹಳ್ಳಿ ಕೇಂದ್ರಗಳು  ಹಾಸನ ಜಿಲ್ಲೆಗೆ ಸೇರಿ ಚಿಕ್ಕಮಗಳೂರು ಧರ್ಮಪ್ರಾಂತ್ಯದ ಅಧೀನದಲ್ಲಿದೆ.

ಗೌಡ ಹಾಗೂ ಕುರುಬ ಜನಾಂಗದವರೇ ಹೆಚ್ಚಾಗಿರುವ ಈ ಊರಿನ ಕ್ರೈಸ್ತರಲ್ಲಿ ಜಾನಪದ ಸಾಹಿತ್ಯ ಹಾಸುಹೊಕ್ಕಾಗಿದೆ. ಮದುವೆ ಸಂದರ್ಭಗಳಲ್ಲಿ ಹಾಗೂ ಸುಗ್ಗಿಯ ವೇಳೆಯಲ್ಲಿ ಸೋಬಾನೆ ಪದ, ಕೋಲಾಟ ಮುಂತಾದವು ಗರಿಗೆದರುತ್ತವೆ.

ವರ್ಗ:ತುಮಕೂರು ಜಿಲ್ಲೆ
ಐ ಸೇಸುನಾಥನ್

200px|thumb|right|ಐ ಸೇಸುನಾಥನ್
**ಐ.ಸೇಸುನಾಥನ್** ಕನ್ನಡ ಸಾಹಿತ್ಯ ಲೋಕದಲ್ಲಿ ಸಾಹಿತ್ಯ ಕೃಷಿಗೈಯ್ಯುತ್ತಿದ್ದಾರೆ. ೧೯೮೯ರಿಂದ ಇದುವರೆವಿಗೆ ವಿವಿಧ ಪತ್ರಿಕೆ ಹಾಗೂ ನಿಯತಕಾಲಿಕೆಗಳಲ್ಲಿ ವಿವಿಧ ವಿಷಯಗಳಿಗೆ ಸಂಬಂಧಿಸಿದಂತೆ ೧೦೦೦ಕ್ಕೂ ಹೆಚ್ಚು ಲೇಖನಗಳು ಪ್ರಕಟವಾಗಿವೆ. ಇವರ ಲೇಖನಗಳು ಕನ್ನಡ, ಇಂಗ್ಲಿಷ್ ಪತ್ರಿಕೆಗಳು ಮಾತ್ರವಲ್ಲದೆ ತಮಿಳು ಪತ್ರಿಕೆಗಳಲ್ಲೂ ಕಾಣುವುದು ವಿಶೇಷ. ಅನುವಾದಕರಾಗಿಯು ಇವರು ಹೆಸರು ಗಳಿಸಿದ್ದಾರೆ.

## ಪರಿಚಯ
ಚಾಮರಾಜನಗರ ಜಿಲ್ಲೆ ಕೊಳ್ಳೇಗಾಲ ತಾಲೂಕಿನ ಮಾರ್ಟಳ್ಳಿ ಬಳಿಯ ಒಡ್ಡರದೊಡ್ಡಿ ಊರಿನವರಾದ ಐ ಸೇಸುನಾಥನ್ ಅವರ ತಂದೆ ಐಸಾಕ್ ಮತ್ತು ತಾಯಿ ಅನ್ನಮೇರಿ. ಪ್ರಾಥಮಿಕ ಶಾಲೆ,ಮಾಧ್ಯಮಿಕ ಶಾಲಾ ವಿದ್ಯಾಭ್ಯಾಸ ಮಾರ್ಟಳ್ಳಿ ಶಾಲೆಯಲ್ಲೂ,ಪ್ರೌಢಶಾಲೆ ವಿದ್ಯಾಭ್ಯಾಸವನ್ನು ಸಂದನಪಾಳ್ಯದಲ್ಲಿ ಮುಗಿಸಿ,ಬಿ.ಎಸ್ಸಿ ಪದವಿ ಶಿಕ್ಷಣವನ್ನು ಮೈಸೂರಿನ ಸೆಂಟ್ ಫಿಲೋಮಿನ ಕಾಲೇಜಿನಲ್ಲಿ ಮಾಡಿದ್ದಾರೆ. ನಂತರ ಮೈಸೂರು ವಿಶ್ವವಿದ್ಯಾಲಯದಿಂದ ಎಂ.ಎಸ್ಸಿ.(ಸಕ್ಕರೆ ತಂತ್ರಜ್ಞಾನ), ಕರ್ನಾಟಕ ರಾಜ್ಯ ಮುಕ್ತ ವಿಶ್ವವಿದ್ಯಾಲಯದಿಂದ ಎಂ.ಎ.(ಕನ್ನಡ) ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ. ಇವೆರಡೂ ಸ್ನಾತಕೋತ್ತರ ಪದವಿಗಳಲ್ಲಿ ದ್ವಿತೀಯ ರೇಂಕು ಪಡೆದ ಹೆಗ್ಗಳಿಕೆ ಇವರದು. ಇವುಗಳೊಂದಿಗೆ ಪತ್ರಿಕೋದ್ಯಮ ಡಿಪ್ಲೊಮೊ, ಕನ್ನಡ ಡಿಪ್ಲೊಮೊ ಶಿಕ್ಷಣ ಪಡೆದಿದ್ದಾರೆ.

## ಉದ್ಯೋಗ
ಮಂಡ್ಯದ ಪ್ರತಿಷ್ಠಿತಮೈಶುಗರ್ ಸಕ್ಕರೆ ಕಾರ್ಖಾನೆಯಲ್ಲಿ ಒಂದು ವರ್ಷ ರಾಸಾಯನಿಕ ತಜ್ಞರಾಗಿ, ನಂತರ ಆರು ವರ್ಷ ಮಂಡ್ಯದ ಸರ್.ಎಂ. ವಿಶ್ವೇಶ್ವರಯ್ಯ ಸ್ನಾತಕೋತ್ತರ ಕೇಂದ್ರದ ಸಕ್ಕರೆ ತಂತ್ರಜ್ಞಾನದ ವಿಭಾಗದಲ್ಲಿ ಅತಿಥಿ ಉಪನ್ಯಾಸಕರಾಗಿ ಸೇವೆ ಸಲ್ಲಿಸಿ ದ್ದಾರೆ. ತದ ನಂತರ ರಾಜ್ಯ ಲೆಕ್ಕಪತ್ರ ಇಲಾಖೆಯಲ್ಲಿ ಮೂರು ವರುಷ ಪ್ರಥಮ ದರ್ಜೆ ಗುಮಾಸ್ತರಾಗಿ ಕಾರ್ಯನಿರ್ವಹಿಸಿ, ಪ್ರಸ್ತುತ ಮಂಡ್ಯ ಜಿಲ್ಲೆಯ ಪಾಂಡವಪುರ ತಾಲ್ಲೋಕಿನ ಚಿನಕುರಳಿ ಸರಕಾರಿ ಪದವಿ ಪೂರ್ವ ಕಾಲೇಜಿನಲ್ಲಿ ಕನ್ನಡ ಉಪನ್ಯಾಸಕರಾಗಿ ಸೇವೆ ಸಲ್ಲಿಸು ತ್ತಿದ್ದಾರೆ. ಸತತ ಅಧ್ಯಯನ, ಬರವಣಿಗೆ ಇವರ ಆಸಕ್ತಿಯ ವಿಷಯಗಳು.

## ಸಾಹಿತ್ಯ ವಲಯದಲ್ಲಿ
ರಾಜ್ಯದ ಎಲ್ಲ ಪ್ರಮುಖ ಪತ್ರಿಕೆಗಳಲ್ಲಿ ಇಂದಿಗೂ ಇವರ ಒಂದಲ್ಲಾ ಒಂದು ಅಂಕಣ ಬರಹ ಇಲ್ಲವೇ, ಚುಟುಕುಬರಹ ಇಲ್ಲವೇ, ಅನುವಾದ ಸಾಹಿತ್ಯ ಕಂಡು ಬರುತ್ತದೆ. ಜ್ಞಾನಪೀಠ ಪ್ರಶಸ್ತಿ ಪಡೆದ ತಮಿಳು ಕವಿಅಖಿಲನ್ ಅವರ ೧೫ ಕತೆಗಳನ್ನು ಕನ್ನಡಕ್ಕೆ ತಂದಿರುವ ಇವರು ಇತರರ ೪೫ ಕತೆಗಳನ್ನೂ ಅನುವಾದಿಸಿದ್ದಾರೆ. ಚಿತ್ರನಟ ರಜನೀಕಾಂತ್ರ ಚಿತ್ರ ಬದುಕಿನ ಕುರಿತಾದ ಕೃತಿಯನ್ನು ರಜನಿಯಿನ್ ಮರುಪಕ್ಕಂ ಎಂಬ ಹೆಸರಲ್ಲಿ ತಮಿಳಿಗೆ ಭಾಷಾಂತರಿಸಿದ್ದಾರೆ. ಇವರ ಇತರ ಕೃತಿಗಳೆಂದರೆ-ಜನವಿಜ್ಞಾನ, ರೆಕ್ಕೆಗಳಿಲ್ಲದ ಹಕ್ಕಿಗಳು(ಅನುವಾದಿತ ಕೃತಿ), ಕರ್ನಾಟಕದ ಪ್ರವಾಸಿ ತಾಣಗಳು, ಸ್ಪಂದನ ಮತ್ತು ಮಾರ್ಟಳ್ಳಿ ನಡಂದು ವಂದ ಪಾದೈ(ತಮಿಳು) ಕೃತಿಗಳನ್ನು ರಚಿಸಿದ್ದಾರೆ.

## ಕೃತಿಗಳು
# ಜನವಿಜ್ಞಾನ
# ಕರ್ನಾಟಕದ ಪ್ರವಾಸಿ ತಾಣಗಳು ಭಾಗ - ೧
# ಸ್ಪಂದನ

### ತಮಿಳು ಕೃತಿ
*ಮಾರ್ಟಳ್ಳಿ ನಡಂದು ವಂದ ಪಾದೈ

### ಕನ್ನಡದಿಂದ ತಮಿಳಿಗೆ ಅನುವಾದ ಗೊಂಡ ಕೃತಿಗಳು
# ರಜನೀಕಾಂತ್ -ರಜನಿಯಿನ್ ಮರುಪಕ್ಕಂ
# ಕೃಷ್ಣಮೂರ್ತಿ ಹನೂರ್ ಅವರ ನಿಕ್ಷೇಪ ಕಾದಂಬರಿ
# ಸಂಗಂ ಸಾಹಿತ್ಯ  
# ಕನಕದಾಸರ ಮೋಹನ ತರಂಗಿಣಿ (ಪರಿಷ್ಕರಣೆಯಲ್ಲಿದೆ)

### ತಮಿಳಿನಿಂದ ಕನ್ನಡಕ್ಕೆ
* ರೆಕ್ಕೆಗಳಿಲ್ಲದ ಹಕ್ಕಿಗಳು

## ಪ್ರಶಸ್ತಿ
ಮಂಡ್ಯ ತಾಲ್ಲೋಕು ಕನ್ನಡ ಸಾಹಿತ್ಯ ಪರಿಷತ್ತಿನ ರಾಜ್ಯೋತ್ಸವ ಪ್ರಶಸ್ತಿ-೨೦೦೮

## ಉಲ್ಲೇಖಗಳು 

ವರ್ಗ ; ತಮಿಳು ಸಾಹಿತಿ

ವರ್ಗ:ಕನ್ನಡ ಸಾಹಿತಿಗಳು
ವರ್ಗ:ಆಂಗ್ಲ ಸಾಹಿತಿ
ಚೆನ್ನಪಟ್ಟಣ ಚರ್ಚು

ಚೆನ್ನಪಟ್ಟಣವು ರಾಮನಗರ ಜಿಲ್ಲೆಯ ತಾಲೂಕು ಕೇಂದ್ರವಾಗಿದ್ದು ಬೆಂಗಳೂರಿನಿಂದ ಮೈಸೂರಿಗೆ ತೆರಳುವ ಹೆದ್ದಾರಿಯಲ್ಲಿ ೬೦ಕಿಲೋಮೀಟರು ದೂರದಲ್ಲಿದೆ. ಕ್ಲೋಸ್ ಪೇಟೆ(ಇಂದಿನ ರಾಮನಗರ)ಯ ಉಪ ಧರ್ಮಕೇಂದ್ರವಾಗಿದ್ದ ಚೆನ್ನಪಟ್ಟಣ ಸ್ವತಂತ್ರ ಧರ್ಮಕೇಂದ್ರವಾದದ್ದು ೧೯೫೫ರಲ್ಲಿ. ಮಹಾಧರ್ಮಾಧಿಪತಿ ತೋಮಾಸ್ ಪೋತಕಮೂರಿಯವರು ಉದ್ಘಾಟಿಸಿದ ಈ ಧರ್ಮಕೇಂದ್ರದ ಪ್ರಥಮ ಗುರುವಾಗಿ ಯೇಸುಸಭೆಯ ಸ್ವಾಮಿ ಜಾನ್ ಎರೇನಾ (೧೯೫೫-೫೭) ಪಾಲನೆ ಮಾಡಿದರು. ಬಹುಶಃ ಇವರ ಕಾಲದಲ್ಲಿಯೇ ಇಲ್ಲಿನ ದೇವಾಲಯದಲ್ಲಿ ಜಪಸರದ ೧೫ ರಹಸ್ಯಗಳ ಭಿತ್ತಿಚಿತ್ರಗಳು ದೇವಾಲಯದ ಗೋಡೆಯಲ್ಲಿ ಮೂಡಿಬಂದವು. ಚೆನ್ನಪಟ್ಟಣದಲ್ಲಿ ಈ ಕೆಳಕಂಡ ಇತರ ಪಾದ್ರಿಗಳು ಧರ್ಮಗುರುಗಳಾಗಿ ಸೇವೆ ಸಲ್ಲಿಸಿದ್ದಾರೆ.

ಸ್ವಾಮಿ ಮ್ಯಾಥ್ಯೂ ಲೂಯಿಸ್	೧೯೫೭-೫೯	
ಸ್ವಾಮಿ ಸಿರಿಲ್ ವಿ ಸಿಲ್ವಾ		೧೯೫೯-೬೪	
ಸ್ವಾಮಿ ಸೆಬಾಸ್ಟಿಯನ್ ಮೇನಾಚೆರ್ರಿ	೧೯೬೪-೬೫	
ಸ್ವಾಮಿ ವಿಲಿಯಂ ಮಥಾಯಿಸ್	೧೯೬೫-೭೧	
ಸ್ವಾಮಿ ಪಯಸ್			೧೯೭೧-೭೨	
ಸ್ವಾಮಿ ಲಾಜರ್			೧೯೭೨-೭೬	
ಸ್ವಾಮಿ ಜೆ ಡಿ ಪಿಂಟೋ		೧೯೭೬-೭೮	
ಸ್ವಾಮಿ ಅಮೃತರಾಜ್		೧೯೭೮-೮೩	
ಸ್ವಾಮಿ ಜೆರೋಮ್ ಲೋಬೊ	೧೯೮೩-೮೪	
ಸ್ವಾಮಿ ಜಾನ್ ರೊಸಾರಿಯೋ	೧೯೮೪-೮೯	
ಸ್ವಾಮಿ ಸುಂದರರಾಜ್		೧೯೮೯-೯೦
ಸ್ವಾಮಿ ಅಮೃತರಾಜ್
ಸ್ವಾಮಿ ಎಲ್ ಅರುಳಪ್ಪ
ಸ್ವಾಮಿ ಸಂದ್ಯಾಗೊ	

ಚೆನ್ನಪಟ್ಟಣದಲ್ಲಿನ ಈ ಚರ್ಚು ೧೯೫೮ರಿಂದಲೂ ಕನ್ನಡ ಉನ್ನತ ಪ್ರಾಥಮಿಕ ಶಾಲೆ ನಡೆಸುತ್ತಿದೆ. ೧೯೮೦ರಲ್ಲಿ ಇಂಗ್ಲಿಷ್ ಮಾಧ್ಯಮವನ್ನು ಸೇರಿಸಲಾಯಿತು. ೧೯೫೯ರಿಂದ ಕಾರ್ಯಾರಂಭ ಮಾಡತೊಡಗಿದ ಸಂತ ಅನ್ನಮ್ಮ ಕನ್ಯಾಮಠ ಈ ಊರಿನಲ್ಲಿ ಪ್ರೌಢಶಾಲೆಯನ್ನು ನಡೆಸುತ್ತಿದೆ. ಸ್ವಾಮಿ ಎಲ್ ಅರುಳಪ್ಪನವರು ಈ ಕೇಂದ್ರದ ಗುಡಿಯ ಸ್ವರ್ಣಮಹೋತ್ಸವದ ನೆನಪಿಗೆ ೨೦೦೫ರಲ್ಲಿ ಹೊಸ ಚರ್ಚನ್ನು ಕಟ್ಟಿಸಿದ್ದಾರೆ.

ವರ್ಗ:ಚರ್ಚುಗಳು
ವರ್ಗ:ಕರ್ನಾಟಕದಲ್ಲಿ ಕ್ರೈಸ್ತ ಧರ್ಮ
ಜಾಕೋಬ್ ಲೋಬೊ

ಸಿ ಎಚ್ ಜಾಕೋಬ್ ಲೋಬೊರವರು ಕೊಡಗಿನ ವಿರಾಜಪೇಟೆಯ ಕೆದಮುಳ್ಳೂರು ಗ್ರಾಮದ ಬೆಪ್ಪನಾಡಿನ ರೈತಕುಟುಂಬದವರು. ಇವರ ಪೂರ್ವಿಕರು ಬ್ರಿಟಿಷರ ವಿರುದ್ದ ಟಿಪ್ಪುಸುಲ್ತಾನನಿಗೆ ಕುಮ್ಮಕ್ಕು ನೀಡಿ ಕಷ್ಟಕ್ಕೀಡಾದ ತುಕ್ಕಡಿ ಎಂಬ ಊರಿನವರು.

ಮಾನ್ಯರು ವಿದ್ಯಾರ್ಥಿದೆಸೆಯಲ್ಲಿ ಅಂದರೆ ಚಿಕ್ಕಮಗಳೂರು ಸರಕಾರಿ ಪ್ರೌಢಶಾಲೆಯಲ್ಲಿರುವಾಗ ಜಿಲ್ಲೆಯ ಪ್ರಥಮ ಸ್ವಾತಂತ್ರ್ಯೋತ್ಸವ ಸಾಹಿತ್ಯ ಸ್ಪರ್ಧೆಯಲ್ಲಿ ಬಹುಮಾನಿತರು, ಶಾಲಾ ಕರ್ನಾಟಕ ಸಂಘದ ಕಾರ್ಯದರ್ಶಿ. ಮೈಸೂರು ಜವಾಬ್ದಾರಿ ಸರಕಾರದ ಸಾಧನೆಯ ಆಂದೋಲನದಲ್ಲಿ ಸ್ಥಾನಬದ್ದತೆಯಲ್ಲಡಲ್ಪಟ್ಟಿದ್ದರು.

ಇಂಡಿಯಾದ ವಾಯುದಳದ ಮಾಜಿ ಏರ್ ಮನ್ ಆದ ಇವರು ಹಾಕಿ, ಟೇಬಲ್ ಟೆನಿಸ್ ಕ್ರೀಡಾಪಟು.  ಪುಣೆಯ ಅಖಿಲ ಭಾರತ ರಕ್ಷಣಾಪಡೆಗಳ ಅಥ್ಲೆಟಿಕ್ಸ್ ಸ್ಪರ್ಧೆಯಲ್ಲಿ ವಾಯುದಳವನ್ನು ಪ್ರತಿನಿಧಿಸಿದವರು. ಅಮೆಚೂರು ಅಥ್ಲೆಟಿಕ್ಸ್ ಫೆಡರೇಷನ್ ಆಫ್ ಇಂಡಿಯಾದ ಅಧಿಕೃತ ಕ್ರೀಡಾಧಿಕಾರಿ. ಬೆಂಗಳೂರು ಹಿಂದುಳಿದ ವಿದ್ಯಾರ್ಥಿ ವಿದ್ಯಾರ್ಥಿನಿಯರ ನಿಲಯಗಳ ಪ್ರಥಮ ಕ್ರೀಡೋತ್ಸವ (೧೯೭೩) ವನ್ನು ಸಂಘಟಿಸಿದವರು. ಬೆಂಗಳೂರು ಜಿಲ್ಲೆ ಭಾರತ ಸೇವಾದಳ, ಯೂತ್ ಹಾಸ್ಟೆಲ್ ಅಸೋಸಿಯೇಷನ್, ಮಂಗಳೂರು ವೈಎಂಸಿಎಗಳ ಕಾರ್ಯಕಾರಿ ಸದಸ್ಯರೂ, ಅಸೋಸಿಯೇಷನ್ನಿನ ರಾಜ್ಯಘಟಕದ ಅಧ್ಯಕ್ಷರೂ ಆಗಿದ್ದರು. ಕರ್ನಾಟಕ ರಾಜ್ಯ ಸಮಾಜಕಲ್ಯಾಣ ಅಧಿಕಾರಿ ಸಂಘದ ಸಂಸ್ಥಾಪಕ ಕಾರ್ಯದರ್ಶಿಗಳು.

'ಉದಯೋನ್ಮುಖ ಸಮಾಜ' 'ಉತ್ಕ್ರಮಣ ಶ್ರೇಣಿ ಹಾಗೂ ವ್ಯಕ್ತಿ ಗೌರವ' 'ಸಾಮಾಜಿಕ ಬದಲಾವಣೆ - ಒಂದು ವಿಧಾನ' 'ಕುಡುಬಿ ಬುಡಕಟ್ಟು' ಮುಂತಾದ ಪ್ರಬಂಧಗಳನ್ನು ರಚಿಸಿದ್ದಾರೆ. ಗೋಥೆನ್ಬರ್ಗ್ ವಿಶ್ವವಿದ್ಯಾಲಯವು ಪ್ರಕಟಿಸಿದ 'ಪರೋಕ್ಷ ಆಡಳಿತದ ರಾಜ್ಯಭಾರ ಮತ್ತು ಆರ್ಥಿಕ ಫಲ - ಮೈಸೂರು' ಪ್ರಕರಣ ಗ್ರಂಥನಿರ್ಮಾಣ ಕಾರ್ಯದಲ್ಲಿ ಸಹಕರಿಸಿದ್ದಾರೆ. ಸಮಾಜಕಲ್ಯಾಣ ಸಾಕ್ಷ್ಯಚಿತ್ರ ನಿರ್ಮಾಣದಲ್ಲಿ ಅನುಭವಿಗಳೂ ಬಾನುಲಿ ಭಾಷಣಕಾರರೂ ಆಗಿದ್ದಾರೆ.
 
ಸಮಾಜಶಾಸ್ತ್ರದಲ್ಲಿ ಪದವೀಧರರಾಗಿರುವ ಇವರು ಕಾಲೇಜಿನ ಹಳೆಯ ವಿದ್ಯಾರ್ಥಿ. ಬರೋಡ ಎಂ ಎಸ್ ವಿಶ್ವವಿದ್ಯಾಲಯದಲ್ಲಿ 'ನಗರ ಸಮುದಾಯ ಸಂಘಟನೆ'ಯ ವಿಶೇಷ ಶಿಕ್ಷಣ ಪಡೆದು ನಗರ ಸಮುದಾಯಾಭಿವೃದ್ಧಿ ಯೋಜನಾಧಿಕಾರಿಯಾಗಿ, ಯುವಜನಸೇವಾ ಸಂಘಟನಾಧಿಕಾರಿಯಾಗಿ, ಹಲವು ಅಭಿರುಚಿಯ ಯುವಕಸಂಘಗಳನ್ನೂ, ಮಹಿಳಾ ಮಂಡಲಿಗಳನ್ನೂ, ಸಮುದಾಯ ಸಂಘಟನೆಗಳನ್ನೂ ಸಂಘಟಿಸಿದ್ದಾರೆ. ಸಮಾಜಕಲ್ಯಾಣ ಇಲಾಖೆಯ ಆರ್ಥಿಕ ಆಡಳಿತದಲ್ಲಿ ಕನ್ನಡ ಮಾದರಿ ರುಜುವನ್ನು ಅಳವಡಿಸಿಕೊಂಡು ಕ್ರಿಸ್ತಶಕ ೧೯೭೩ರಲ್ಲೇ ನಿಮ್ನ ವರ್ಗಗಳ ವಿದ್ಯಾರ್ಥಿವೇತನ ಮಂಜೂರಾತಿಗಳನ್ನು ಕನ್ನಡದಲ್ಲಿ ಹೊರಡಿಸಿದ ಪ್ರಥಮ ಅಧಿಕಾರಿಯಿವರು.

ಸರ್ಕಾರಿ ಸೇವೆಯ ನಂತರವೂ ಪ್ರಗತಿಪರ ಯೋಜನೆಗಳಲ್ಲಿ ತೊಡಗಿಸಿಕೊಂಡವರು. ಬೆಂಗಳೂರಿನಲ್ಲಿ ಎರಡುಸಲ ಕನ್ನಡಕ್ರೈಸ್ತ ಬರಹಗಾರರ ಶಿಬಿರಗಳನ್ನು ಸಂಘಟಿಸಿದವರು. ನಾ ಡಿಸೋಜ ಅಭಿನಂದನಾ ಕಾರ್ಯಕ್ರಮದ ರೂವಾರಿ ಇವರು. ಅಂಬೇಡ್ಕರರ ಬಗ್ಗೆ ಇವರು ಬರೆದ ಪುಸ್ತಕ ಎರಡು ಮುದ್ರಣಗಳನ್ನು ಕಂಡಿದೆ.

ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ಅನ್ನಮ್ಮಬೆಟ್ಟ

ಬೆಂಗಳೂರಿನ ಹೊರವಲಯದ ಉತ್ತರಹಳ್ಳಿಯ ಬಳಿ ಇರುವ ಅನ್ನಮ್ಮ ಬೆಟ್ಟದಲ್ಲಿ ಪ್ರತಿ ತಪಸ್ಸುಕಾಲದ ಐದನೇ ಭಾನುವಾರ ಶಿಲುಬೆಯಾತ್ರೆ ನಡೆಯುತ್ತದೆ. ಸುಮಾರು ೨೦೦ ವರ್ಷಗಳಿಗೆ ಮುನ್ನ ಈ ಬೆಟ್ಟದ ತಪ್ಪಲಿನಲ್ಲಿದ್ದ ಸಾಧ್ವಿ ಹೆಣ್ಣುಮಗಳೊಬ್ಬಳು ಕಾಮುಕ ಸೈನಿಕರಿಂದ ತಪ್ಪಸಿಕೊಳ್ಳಲು ಓಡುತ್ತಾ ಸಾಗಿ ಕೊನೆಗೆ ಬೆಟ್ಟದ ಮೇಲಿನಿಂದ ಹಾರಿ ಪ್ರಾಣಾರ್ಪಣೆ ಮಾಡಿದಳೆಂದೂ ಕೊನೆಗೆ ಅದೇ ಸೈನಿಕರು ಆಕೆಯ ಸಚ್ಚಾರಿತ್ರ್ಯವನ್ನು ಮೆಚ್ಚಿ ಮಣ್ಣು ಮಾಡಿದರೆಂದೂ ಐತಿಹ್ಯವಿದೆ. ಬೆಟ್ಟದ ಬುಡದಲ್ಲಿರುವ ಏಕೈಕ ಕ್ರೈಸ್ತ ಸಮಾಧಿಗೆ ಭಕ್ತರು ವಿಶೇಷವಾಗಿ ಹೆಣ್ಣುಮಕ್ಕಳು ಭಕ್ತಿಯಿಂದ ನಡೆದುಕೊಳ್ಳುತ್ತಾರೆ. ಸಮಾಧಿಯ ಮಣ್ಣನ್ನು ಜನ ಪೂಜ್ಯಭಾವದಿಂದ ತಮ್ಮ ನೆತ್ತಿಯ ಮೇಲೆ ಹಾಕಿಕೊಳ್ಳುತ್ತಾರೆ. ತಪಸ್ಸುಕಾಲದ ಐದನೇ ಭಾನುವಾರ ಇಲ್ಲಿ ದೊಡ್ಡ ಜಾತ್ರೆಯೇ ನೆರೆಯುತ್ತದೆ. ಜನ ವಾಹನಗಳಲ್ಲಿ ಕಾಲ್ನಡಿಗೆಯಲ್ಲಿ ಇಲ್ಲಿಗೆ ಧಾವಿಸುತ್ತಾರೆ. ಬೆಂಗಳೂರು ನಗರಸಾರಿಗೆಯು ಅಂದು ವಿಶೇಷ ಬಸ್ ವ್ಯವಸ್ಥೆಯನ್ನೂ ಮಾಡುತ್ತದೆ.
## ಕನ್ನಡ ಕ್ರೈಸ್ತ ಸಮುದಾಯದ ಜಾನಪದ ದೇವತೆ
ಬೆಂಗಳೂರು ಮಹಾನಗರದ ಒಡಲನ್ನು ಸೇರಿಹೋಗಿರುವ ಹಾಗೂ ಹೊರವಲಯದ ಗ್ರಾಮಗಳಲ್ಲಿರುವ ಕನ್ನಡ ಕ್ರೈಸ್ತರ ಜಾನಪದ ದೈವವಾಗಿ ಅನ್ನಮ್ಮನು ಅವರನ್ನೆಲ್ಲ ವರ್ಷಕ್ಕೊಮ್ಮೆ ಸೂಜಿಗಲ್ಲಿನಂತೆ ಸೆಳೆಯುತ್ತಾಳೆ. ಚರ್ಚಿನೊಳಗಡೆಯ ಶಿಷ್ಟ ದೈವಗಳ ಜೊತೆಜೊತೆಗೇ ಮಣ್ಣಿನ ಮಕ್ಕಳ ಸಾಂಸ್ಕೃತಿಕ ಕೊಂಡಿಯಾಗಿ ಅನ್ನಮ್ಮ ಕಾರ್ಯನಿರ್ವಹಿಸುತ್ತಾಳೆ. 
**ಮಲೆನಾಡಿನ ಕ್ರೈಸ್ತರು ಹಸೆ ಬರೆಯುವಾಗ ಈ ರೀತಿ ಹಾಡುತ್ತಾರಂತೆ:**
ಸಣ್ಣಕ್ಕಿ ಹಸೆಯ ಸಣ್ಣಾಗಿ ಬರೆಯಮ್ಮ
ಸಣ್ಣಾಕಿ ಉತ್ತರಹಳ್ಳಿ ಅನ್ನಮ್ಮ | ಬರೆದಾರೊ
ಸಣ್ಣ ಸುಣ್ಣಾದ ಹಸೆಗಳ | ಕಂಡಾರೋ
ಮರಿಯವ್ವ ತಾಯಿ ಜರಿದಾರೊ | ಅನ್ನಮ್ಮನ
ಸಣ್ಣಾಗಿ ಹಸೆಯ ಬರೆಯೆಂದು ||
ಇಂದು ಅನ್ನಮ್ಮನ ಸಮಾಧಿಯ ಬಳಿ ಪುಟ್ಟ ಚರ್ಚ್ ತಲೆಯೆತ್ತಿದ್ದು ಪ್ರತಿನಿತ್ಯ ಪೂಜೆ ಪುನಸ್ಕಾರಗಳು ನಡೆಯುತ್ತವೆ. ಬೆಟ್ಟದ ತಪ್ಪಲಿನ ಹಸಿರು ಕಾಡು ಮಾಯವಾಗಿ ವಸತಿ ಬಡಾವಣೆಗಳು ವಿಜೃಂಭಿಸುತ್ತಿವೆ. ಆದರೆ ಅನ್ನಮ್ಮ ಬೆಟ್ಟ ಮಾತ್ರ ಅಚಲವಾಗಿ ನಿಂತಿದೆ. ಭಕ್ತಾದಿಗಳು ಎಂದಿನಂತೆ ಬರುತ್ತಾ ಹೋಗುತ್ತಾ ಇದ್ದಾರೆ. ರಣಬಿಸಿಲನ್ನು ಲೆಕ್ಕಿಸದೆ ಶಿಲುಬೆಯಾತ್ರೆ ಮಾಡುತ್ತಿದ್ದಾರೆ.

ವರ್ಗ:ಬೆಂಗಳೂರು
ವರ್ಗ:ಬೆಂಗಳೂರಿನ ದೇವಾಲಯಗಳು
ಬೆಂಗಳೂರಿನ ಕಥೋಲಿಕ ಚರ್ಚುಗಳು

**ಬೆಂಗಳೂರಿನ ಕಥೋಲಿಕ್ ಚರ್ಚುಗಳ** ಪಟ್ಟಿ ಇಲ್ಲಿದೆ.

## ನಗರ ಪ್ರದೇಶದ ಚರ್ಚುಗಳು
#	ಅಮಲೋದ್ಭವಿ ಮಾತೆಯಾಲಯ, ದೊರೆಸಾನಿಪಾಳ್ಯ	
#	ಅಮಲೋದ್ಭವಿ ಮಾತೆಯಾಲಯ, ರೇಲ್ವೆ ಕಾಲನಿ	
#	ಉತ್ಥಾನ ಮಂದಿರ, ಇಂದಿರಾನಗರ
#	ಒಳ್ಳೇ ಕುರುಬನ ದೇವಾಲಯ, ಹೊಯ್ಸಳನಗರ		
#	ಕ್ರಿಸ್ತ ಪ್ರಭಾಲಯ, ಜಯನಗರ			
#	ಕ್ರಿಸ್ತರಾಜರ ದೇವಾಲಯ, ಮಲ್ಲೇಶ್ವರಂ			
#ಕ್ರಿಸ್ತ ರಾಜರ ದೇವಾಲಯ, ಭೈರತಿ
#	ನಿರ್ಮಲ ಮಾತೆಯಾಲಯ, ವೀರನಪಾಳ್ಯ			
#	ಪವಿತ್ರ ಕುಟುಂಬದ ದೇವಾಲಯ, ರಾಮಮೂರ್ತಿನಗರ	
#	ಯೇಸುವಿನ ಪವಿತ್ರ ಹೃದಯಾಲಯ, ಅಶೋಕನಗರ		
#	ಪವಿತ್ರಾತ್ಮರ ದೇವಾಲಯ, ಲಿಂಗರಾಜಪುರ		
#	ಫಾತಿಮಾ ಮಾತೆಯ ಚರ್ಚ್, ಜಾಲಹಳ್ಳಿ			
#	ಬಾಲಕ ಯೇಸುವಿನ ಚರ್ಚ್, ವಿವೇಕನಗರ		
#	ಸಂತ ಮೇರಿ ಬೆಸಿಲಿಕಾ, ಶಿವಾಜಿನಗರ		
#	ಲೂರ್ದುಮಾತೆಯ ಚರ್ಚ್, ಹಲಸೂರು			
#	ಸಂತ ಅಂತೋನಿ ಚರ್ಚ್, ಗಂಗೊಂಡನಹಳ್ಳಿ		
#	ಸಂತ ಅಂತೋನಿ ಚರ್ಚ್, ಮಡಿವಾಳ			
#	ಸಂತ ಅನ್ನಮ್ಮ ಚರ್ಚ್, ಮಾರತ್ತಹಳ್ಳಿ			
#	ಸಂತ ಆರೋಗ್ಯನಾಥರ ಚರ್ಚ್, ಚೇಳಿಕೆರೆ			
#	ಸಂತ ಜೂದರ ಚರ್ಚ್, ಆರ್ ಟಿ ನಗರ			
#	ಸಂತ ಜೇಮ್ಸರ ಚರ್ಚ್, ಮರಿಯನಪಾಳ್ಯ			
#	ಸಂತ ಜೋಸೆಫರ ಚರ್ಚ್, ಚಾಮರಾಜಪೇಟೆ		
#	ಸಂತ ತೆರೇಸಾ ಚರ್ಚ್, ಜೆ ಸಿ ರಸ್ತೆ			
#	ಸಂತ ತೋಮಾಸರ ಚರ್ಚ್, ವಿಮಾನಪುರ			
#	ಸಂತ ಪೇತ್ರ ಪೌಲರ ಚರ್ಚ್, ಗೋರಿಪಾಳ್ಯ		
#	ಸಂತ ಪ್ಯಾಟ್ರಿಕ್ ಚರ್ಚ್, ಅಶೋಕನಗರ		
#	ಸಂತ ಫ್ರಾನ್ಸಿಸ್ ಝೇವಿಯರ್ ಪ್ರಧಾನಾಲಯ		
#	ಸಂತ ಭಕ್ತಿನಾಥರ ಚರ್ಚ್, ಕಮ್ಮನಹಳ್ಳಿ			
#	ಸಂತ ಮೈಕೆಲರ ಚರ್ಚ್, ಶಾಂತಿನಗರ			
#	ಸಂತ ವನಚಿನ್ನಪ್ಪರ ಚರ್ಚ್, ವಿ ನಾಗೇನಹಳ್ಳಿ		
#	ಸುವಾರ್ತಾ ಜಾನರ ಚರ್ಚ್, ಮುನಿರೆಡ್ಡಿಪಾಳ್ಯ		
#	ಸ್ವರ್ಗಸ್ವೀಕೃತ ಮಾತೆಯಾಲಯ, ರಾಜಾಜಿನಗರ

## ಗ್ರಾಮೀಣ ಪ್ರದೇಶದ ಚರ್ಚುಗಳು 
# ಅಮಲೋದ್ಭವಿ ಮಾತೆಯಾಲಯ, ಕಾಳೇನ ಅಗ್ರಹಾರ	
# ಕಥೋಲಿಕ ದೇವಾಲಯ, ಕೆಂಗೇರಿ			
# ಕಥೋಲಿಕ ದೇವಾಲಯ, ದೊಡ್ಡಬಳ್ಳಾಪುರ		
# ಕಾರ್ಮೆಲ್ ಮಾತೆಯಾಲಯ, ಮರಿಯಾಪುರ		
# ಕ್ರಿಸ್ತೇಸುವಿನ ಪವಿತ್ರ ಹೃದಯಾಲಯ, ಶಿಲ್ವೆಪುರ
# ಜಪಮಾಲೆ ಮಾತೆಯ ಚರ್ಚ್, ಯಲಹಂಕ		
# ಜಪಮಾಲೆ ಮಾತೆಯ ಚರ್ಚ್, ಹಾರೋಬೆಲೆ		
# ಲೂರ್ದು ಮಾತೆಯಾಲಯ, ಬಸವನಪುರ		
# ಲೂರ್ದು ಮಾತೆಯಾಲಯ, ರಾಮನಗರ		
# ಲೂರ್ದು ಮಾತೆಯಾಲಯ, ವೈಟ್ ಫೀಲ್ಡ್	
# ಸಂತ ಅಂತೋನಿ ಚರ್ಚ್, ಕಡಸನಹಳ್ಳಿ		
# ಸಂತ ಅಂತೋನಿ ಚರ್ಚ್, ತಂಬುಚೆಟ್ಟಿಪಾಳ್ಯ		
# ಸಂತ ಅಂತೋನಿ ಚರ್ಚ್, ಯಡವನಹಳ್ಳಿ	
# ಸಂತ ಇಗ್ನೇಷಿಯಸರ ಚರ್ಚ್, ಬೇಗೂರು		
# ಸಂತ ಜೂದ ತದೆಯುಸರ ಚರ್ಚ್, ಕಾರಹಳ್ಳಿ		
# ಸಂತ ಜೋಸೆಫರ ಚರ್ಚ್, ಆದಿಗೊಂಡನಹಳ್ಳಿ		
# ಸಂತ ಜೋಸೆಫರ ಚರ್ಚ್, ಆನೆಕಲ್ಲು		
# ಸಂತ ಜೋಸೆಫರ ಚರ್ಚ್, ಚೆನ್ನಪಟ್ಟಣ		
# ಸಂತ ಫ್ರಾನ್ಸಿಸ್ ಝೇವಿಯರ್ ಚರ್ಚ್, ಚಿಕ್ಕಕಮ್ಮನಹಳ್ಳಿ
# ಸಂತ ಫ್ರಾನ್ಸಿಸ್ ಝೇವಿಯರ್ ಚರ್ಚ್, ಸೋಮನಹಳ್ಳಿ	
# ಸಂತ ರೀತಾ ಚರ್ಚ್, ಕನಕಪುರ			
# ಸಲೇಸಿನ ಸಂತ ಫ್ರಾನ್ಸಿಸರ ಚರ್ಚ್, ಹೆಬ್ಬಗೋಡಿ 
# ಸಂತ ಜೋಸೆಫರ ಚರ್ಚ್, ಸಣ್ಣೇನಹಳ್ಳಿ

ವರ್ಗ:ಬೆಂಗಳೂರಿನ ಚರ್ಚುಗಳು
ಫಾದರ್ ಸ್ಟ್ಯಾನಿ ಬ್ಯಾಪ್ಟಿಸ್ಟ್

ಹಾಸನದ ಅರಸೀಕೆರೆ ತಾಲೂಕಿನ ಬಾಣಾವರದಲ್ಲಿ ೧೫-೦೮-೧೯೩೫ರಲ್ಲಿ ಜನಿಸಿದ ಫಾದರ್ ಸ್ಟ್ಯಾನಿ ಬ್ಯಾಪ್ಟಿಸ್ಟ್ ಅವರದು ಕನ್ನಡದ ಮೇಲೆ ಉಕ್ಕಿ ಹರಿಯುವ ಪ್ರೇಮ. ಮಾತುಗಾರಿಕೆಯ ಯಾವುದೇ ಹಂತದಲ್ಲೂ ಅದು ಸುವ್ಯಕ್ತವಾಗುತ್ತಿತ್ತು. ಕ್ರೈಸ್ತ ತತ್ತ್ವಬೋಧೆಯಿರಲಿ, ಕಲಿಕಾ ತರಗತಿಯಿರಲಿ, ಲೋಕಾಭಿರಾಮದ ಹರಟೆಯಿರಲಿ ಎಲ್ಲದರಲ್ಲೂ ಕನ್ನಡತನ ಮೆರೆಯುತ್ತಿತ್ತು. ಅವರ ಮನಸ್ಸು ಸದಾ ಕರ್ನಾಟಕದ ಧರ್ಮಸಭೆಯನ್ನು ಕನ್ನಡಮಯ ಮಾಡುವುದರತ್ತಲೇ ತುಡಿಯುತ್ತಿತ್ತು. 
ಬೆಳ್ಳನೆಯ ಚೂಪಾದ ಕಿರುಗಡ್ಡ, ಮೊನಚು ದೃಷ್ಟಿಯ ಕಣ್ಣುಗಳು, ಆದರೂ ಕೋಲುಮುಖದ ತುಂಬಾ ಕಿರುನಗೆ ಸೂಸುತ್ತಾ ಹೇಗಿದ್ದೀರಿ ಎಂದು ಆತ್ಮೀಯವಾಗಿ ಮಾತನಾಡಿಸುತ್ತಿದ್ದ ಫಾದರ್ ಸ್ಟ್ಯಾನಿ ಬ್ಯಾಪ್ಟಿಸ್ಟ್ ಪಾದರಸದಂತೆ ಓಡಾಡುತ್ತಾ ಪುಟಿಯುವ ಚಿಲುಮೆಯಾಗಿದ್ದರು. ಸೆಮಿನರಿ ವಿದ್ಯಾಭ್ಯಾಸದಲ್ಲಿ ಇರುವಾಗಲೇ ಬೈಬಲ್ ಭಾಷಾಂತರದಲ್ಲಿ ತೊಡಗಿಕೊಂಡು ಕನ್ನಡ ಕಥೋಲಿಕ ಧಾರ್ಮಿಕ ಸಾಹಿತ್ಯವನ್ನು ಶ್ರೀಮಂತಗೊಳಿಸಿದವರು. ಬೆರಳಚ್ಚುಯಂತ್ರಕ್ಕಿಂತಲೂ ವೇಗವಾಗಿ ಅಷ್ಟೇ ಸುಂದರವಾಗಿ ಒಂದೂ ಕಾಗುಣಿತ ತಪ್ಪಿಲ್ಲದೆ ಬರೆಯುವ ಸಿದ್ಧಿ ಇವರದಾಗಿತ್ತು. ಇಡೀ ಬೈಬಲ್ ಗ್ರಂಥವನ್ನು ತಿದ್ದಿದ ಹಲವಾರು ಹಸ್ತಪ್ರತಿಗಳನ್ನು ಇವರೇ ಕೈಯಾರೆ ಬರೆದಿದ್ದರು. ಬರವಣಿಗೆ ಅವರ ಜೀವನದ ಅವಿರತ ಕ್ರಿಯೆಯಾಗಿತ್ತು. ಅದು ಬೈಬಲಿನ ನಕಲು ತೆಗೆಯುವುದಾಗಿರಬಹುದು, ಧಾರ್ಮಿಕ ಪುಸ್ತಕಗಳ ಅನುವಾದವಾಗಿರಬಹುದು ಯಾವುದೇ ಆಗಿದ್ದರೂ ಅತ್ಯಂತ ಕ್ರಿಯಾತ್ಮಕ ತೊಡಗುವಿಕೆ ಅವರದಾಗಿತ್ತು.ಆದರೆ ಮಾತಿಗೆ ನಿಂತಾಗ ಸ್ಟ್ಯಾನಿ ತಮ್ಮ ಕೆಲಸಕಾರ್ಯದ ಬಗ್ಗೆ ಎಳ್ಳಷ್ಟೂ ಸುಳಿವು ನೀಡದೆ ಇರುತ್ತಿದ್ದರು. ಈ ಒಂದು ಗುಣದಿಂದಾಗಿಯೇ ಇತರರು ಅವರನ್ನು ಅನೇಕವೇಳೆ ತಪ್ಪಾಗಿ ಮೌಲ್ಯಮಾಪನ ಮಾಡಿಬಿಡುತ್ತಿದ್ದರು.
ಸಾಲದ್ದಕ್ಕೆ ಅವರ ಮುಂಗೋಪ ಹಾಗೂ ತಮಗನಿಸಿದ್ದನ್ನು ಖಂಡತುಂಡವಾಗಿ ಹೇಳಿಯೇಬಿಡುತ್ತಿದ್ದ ವರ್ತನೆಗಳಿಂದಾಗಿ ಬೆಂಗಳೂರಿನ ಕಥೋಲಿಕ ಧಾರ್ಮಿಕ ವರಿಷ್ಠರಿಂದ ದೂರಾದರು. ಅವರೊಂದಿಗೆ ಸದಾ ಒಡನಾಟ ಹೊಂದಿದ್ದವರಿಗೆ ಮಾತ್ರವೇ ಅವರ ಆರ್ದ್ರ ಅಂತಃಕರಣದ ನವಿರಾದ ಸ್ಪರ್ಶದ ಅನುಭವವಾಗುತ್ತಿತ್ತು. ಈ ಕಾರಣದಿಂದಲೇ ಅವರು ಹೆಚ್ಚು ಜನಾನುರಾಗಿಯಾಗಲು ಸಾಧ್ಯವಾಗಿದ್ದು. ಅವರ ಮಾತುಗಾರಿಕೆಯಲ್ಲಂತೂ ಹಾಸ್ಯದ ತುಣುಕುಗಳು ಲೀಲಾಜಾಲವಾಗಿ ವಿಜೃಂಭಿಸುತ್ತಿದ್ದವು. ಈ ಮಾತುಗಾರಿಕೆಯಿಂದಾಗಿಯೇ ಎಂಥ ಪ್ರಕ್ಷುಬ್ದ ಸನ್ನಿವೇಶವೂ ತಿಳಿಯಾಗುತ್ತಿತ್ತು.
 
## ಕೃತಿಗಳು
#ದೊಡ್ಡ ಜಪದ ಪುಸ್ತಕದ ಪರಿಷ್ಕೃತ ಆವೃತ್ತಿ
#ಬಾಲಕರ ಭಕ್ತಿಮಾಲೆ
#ಹಾಡೋಣ ಬನ್ನಿ
#ನವೇನ ಪ್ರಾರ್ಥನೆಗಳು
#ವ್ಯಾಟಿಕನ್ ಮಂಜರಿ
#ಸಪ್ತಸಂಸ್ಕಾರದ ವಿಧಿಗಳು
#ಪೂಜಾಪುಸ್ತಕ

ವರ್ಗ:ಕ್ರೈಸ್ತ ಗುರುಗಳು
ವರ್ಗ:ಕ್ರೈಸ್ತ ಧರ್ಮ ಪ್ರಚಾರಕರು
ಶಿಲ್ವೆಪುರ

ಬೆಂಗಳೂರಿನಿಂದ ಹೆಸರಘಟ್ಟಕ್ಕೆ ಹೋಗುವ ದಾರಿಯಲ್ಲಿ ಚಿಕ್ಕಬಾಣಾವರ ಸೋಲದೇವನಹಳ್ಳಿ ದಾಟಿ ತರಬನಹಳ್ಳಿಯ ಬಳಿ ಬಲಕ್ಕೆ ತಿರುಗಿ ಮೂರು ಕಿಲೋಮೀಟರು ಕ್ರಮಿಸಿದರೆ ಸಿಗುವ ಊರು ಶಿಲ್ವೆಪುರ. ಚಿಕ್ಕಬೆಟ್ಟಳ್ಳಿ ಮಾರ್ಗವಾಗಿ ಶಿವಕೋಟೆಗೆ ಸಾಗುವ ರಸ್ತೆಯಲ್ಲಿ ಬ್ಯಾಲದಕೆರೆ ಬಳಿ ಎಡಕ್ಕೆ ಮೂರು ಕಿಲೋಮೀಟರು ಹೋದರೂ ಈ ಊರು ಸಿಗುತ್ತದೆ. ಈ ಊರಿನ ಇತಿಹಾಸ ಕೇವಲ ೧೨೦ವರ್ಷಗಳ ಈಚಿನದು. ಕ್ರಿಸ್ತಶಕ ೧೮೭೬-೭೮ರಲ್ಲಿ ಸಂಭವಿಸಿದ ಭೀಕರ ಬರಗಾಲ ಹಾಗೂ ಪ್ಲೇಗ್ ಹೊಡೆತಕ್ಕೆ ಸಿಕ್ಕಿ ಬದುಕುಳಿದ ಅನಾಥರ ವಸತಿಗಾಗಿ ಈ ಊರನ್ನು ಕಟ್ಟಲಾಯಿತು. ಫ್ರೆಂಚ್ ಪಾದ್ರಿ ಫಾದರ್ ಫಿಲಿಪ್ ಸಿಝನ್ ಅವರ ನೇತೃತ್ವದಲ್ಲಿ ಶೂಲೆಯಲ್ಲಿ ನಡೆಯುತ್ತಿದ್ದ ಅನಾಥಾಶ್ರಮದ ಹುಡುಗರನ್ನು ಹಾಗೂ ಗುಡ್ ಶೆಫರ್ಡ್ ಕಾನ್ವೆಂಟಿನಲ್ಲಿ ಆಶ್ರಯ ಪಡೆದಿದ್ದ ಅನಾಥ ಹುಡುಗಿಯರೊಂದಿಗೆ ಮದುವೆ ಮಾಡಿಸಿ ಅವರು ತಮ್ಮ ಕಾಲ ಮೇಲೆ ನಿಲ್ಲುವುದಕ್ಕಾಗಿ ಮೈಸೂರು ಮಹಾರಾಜರ ಸರ್ಕಾರವು ಬೆಂಗಳೂರು ಉತ್ತರ ತಾಲೂಕು ಯಲಹಂಕ ಹೋಬಳಿ ಕಸಘಟ್ಟಪುರ ಗ್ರೂಪ್ ಪಂಚಾಯ್ತಿಗೆ ಸೇರಿದ ಗೋಮಾಳದ ೯೪೧ಎಕರೆ ಜಮೀನನ್ನು ಬಿಟ್ಟುಕೊಟ್ಟು ತಲಾ ಎರಡು ರೂಪಾಯಿಗಳನ್ನು ನೀಡಿತು. ಒಂದೊಂದು ಕುಟುಂಬಕ್ಕೂ ಮೂರು ಎಕರೆ ಜಮೀನು, ಮಟ್ಟಾಳೆ ಗುಡಿಸಲು, ಒಂದು ಬಂಡಿ ಹಾಗೂ ಜೊತೆ ಎತ್ತುಗಳನ್ನೂ ಒದಗಿಸಲಾಯಿತು. 

	ಇಪ್ಪತ್ತಾರು ವರ್ಷಗಳಷ್ಟು ದೀರ್ಘಕಾಲ ಇಲ್ಲಿದ್ದು ಪಾಲನೆ ಮಾಡಿದ ಪಾದ್ರಿ ಫಾದರ್ ಈವ್ಸ್ ಮರೀ ಗೋರೇನ್ ಅವರು ದೀನರಲ್ಲಿ ದೀನರಾಗಿ, ಮಕ್ಕಳಲ್ಲಿ ಮಕ್ಕಳಾಗಿ, ಕಪಟಿಗಳಿಗೆ ಚಾಟಿಯಾಗಿ ಬದುಕಿದವರು. ಪಡೆದ ಆಸ್ತಿಯನ್ನು ಸರಿಯಾಗಿ ನಿಭಾಯಿಸದೇ ದುಂದುಮಾಡಿ, ಮಕ್ಕಳಿಗೆ ಪಾಲುಮಾಡಿ ಸೊರಗಿದ್ದ ರೈತಜನರ ಬವಣೆಯನ್ನು ನಿವಾರಿಸಲು ತಲಾ ಕುಟುಂಬಕ್ಕೆ ಎಂಬತ್ತು ರೂಪಾಯಿಗಳನ್ನು ನೀಡಿದ್ದಲ್ಲದೆ ಗುಡಿಸಲ ಸೋಗೆಯ ಬದಲಿಗೆ ಹೆಂಚಿನ ಸೂರು ಒದಗಿಸಿದ ಈ ಪುಣ್ಯಾತ್ಮರು ತಮ್ಮ ೮೫ನೇ ವಯಸ್ಸಿನಲ್ಲಿ ಶಿಲ್ವೆಪುರದಲ್ಲಿಯೇ ಮಣ್ಣಾದರು. ಇತರ ಫ್ರೆಂಚ್ ಪಾದ್ರಿಗಳಾದ ಮಾರ್ಕನ್, ತಬೂರೆಲ್, ಕಾಕೀಟ್, ರೋಡ್ರಿಗಸ್ ಅವರೂ ಇಲ್ಲಿ ಪರಿಪಾಲನೆ ಮಾಡಿದರು. ಇವರೆಲ್ಲರ ಕಾಲದಲ್ಲಿ ಧರ್ಮಸಭೆ ನಿಂತ ನೀರಾಗದೆ ನಿತ್ಯನೂತನವಾಗಿತ್ತು. ತಬೂರೆಲ್ ಅವರು ಸ್ವತಃ ಇಂಜಿನಿಯರಾಗಿದ್ದು ಇಪ್ಪತ್ತು ವರ್ಷ ಹಳೆಯ ದೇವಾಲಯವನ್ನು ಕೆಡವಿ ಕಲಾನೈಪುಣ್ಯತೆ ತುಂಬಿದ ಹೊಸ ಗುಡಿ ಕಟ್ಟಿದರು. ಕ್ರಿಸ್ತಶಕ ೧೯೦೪ರಲ್ಲಿ ಬಂದ ಕಾಕೀಟ್ ಅವರ ಪ್ರಯತ್ನದ ಫಲವಾಗಿ ಶಿಲ್ವೆಪುರವು ಮೈಸೂರು ಪ್ರಾಂತ್ಯದಲ್ಲಿಯೇ ಮೊತ್ತಮೊದಲ ಬಾರಿಗೆ ಟೊಮೇಟೊ, ದಾಲ್ಚಿನ್ನಿ ಮತ್ತು ಸಾರ್ವೆಮರಗಳನ್ನು ಬಳಕೆಗೆ ತಂದಿತು. 

	ಗೋರೇನ್ ಸ್ವಾಮಿಗಳ ನಿಧನದ ನಂತರ ಬಂದ ಇಂಡಿಯಾದ ಪಾದ್ರಿಗಳಲ್ಲಿ ಫಾದರ್ ಮಾರ್ಸೆಲಸ್ ಡಿಸೋಜ ಪ್ರಮುಖರು. ಕ್ರಿಸ್ತಶಕ ೧೯೩೭ರಿಂದ ೧೯೬೦ರವರೆಗೆ ಇಲ್ಲಿದ್ದು ಜನಾನುರಾಗಿಯಾಗಿದ್ದ ಅವರನ್ನು ಮರಿಯಾಮಾತೆಯ ಗವಿಯ ಮುಂದೆ ಮಣ್ಣು ಮಾಡಲಾಗಿದೆ. ಸ್ವಾಮಿ ಅಲ್ಫೋನ್ಸ್ ನರೋನರವರು ಈ ಊರಿನ ವಿದ್ಯಾದೂತರಾಗಿ ಬಂದು ಪ್ರಾಥಮಿಕ ಶಾಲೆಯನ್ನು ಸ್ಥಾಪಿಸಿದರು. ಸ್ಫೂರ್ತಿಯ ಚಿಲುಮೆಯಾದ ಸ್ವಾಮಿ ಸ್ಟ್ಯಾನಿಸ್ಲಾಸ್ ಮರಿಯಪ್ಪನವರ ಕಾಲದಲ್ಲಿ ಶಿಲ್ವೆಪುರವು ಬಹುಮುಖ ಬದಲಾವಣೆಗಳನ್ನು ಕಂಡಿತು. ಕೆರೆಕುಂಟೆಗಳು ದುರಸ್ತಿ ಕಂಡವು. ಬೀಳುಬಿಟ್ಟ ನೆಲದಲ್ಲಿ ಸಸಿಗಳು ಮೊಳೆತವು. ಪ್ರಾಥಮಿಕ ಶಾಲೆಯ ಕಟ್ಟಡ ವಿಸ್ತಾರಗೊಂಡಿತು. ಮಕ್ಕಳು ಕೂರಲು ಬೆಂಚುಗಳು ಬಂದವು. ಮಧ್ಯಾಹ್ನ ಉಪಾಹಾರದ ವ್ಯವಸ್ಥೆಯಾಯಿತು. ಎಲ್ಲಕ್ಕಿಂತ ಹೆಚ್ಚಾಗಿ ಹೊಸ ದೇವಾಲಯ ಹಾಗೂ ಪ್ರೌಢಶಾಲೆಗಳು ತಲೆಯೆತ್ತಿದವು. 

	ಶತಮಾನೋತ್ಸವದ ಸ್ಮರಣೆಗಾಗಿ ಕಟ್ಟಲಾದ ಶಿಲ್ವೆಪುರದ ಹೊಸ ದೇವಾಲಯದ ಒಂದೊಂದು ಕಲ್ಲೂ, ಇಟ್ಟಿಗೆಯೂ ಒಬ್ಬೊಬ್ಬ ದಾನಿಯ ಹೆಸರು ಹೇಳುತ್ತದೆ. ಜನರ ಶ್ರಮ ಮತ್ತು ಸದ್ಭಾವನೆಗಳಿಂದ ಅವು ಬೆಸೆಯಲ್ಪಟ್ಟಿವೆ. ಗುಡ್ ಶೆಫರ್ಡ್ ಕಾನ್ವೆಂಟ್ ಸನ್ಯಾಸಿನಿಯರು ಕೊಡುಗೆಯಾಗಿ ನೀಡಿರುವ "ಪವಿತ್ರ ಹೃದಯದ ಸ್ವಾಮಿ"  ಯ ಪ್ರತಿಮೆ ನಯನಮನೋಹರವಾಗಿದ್ದು ಭಕ್ತಿರಸವನ್ನು ಹೊಮ್ಮಿಸುತ್ತಿದೆ. ವಿಶ್ವವಿಖ್ಯಾತ ಕಲಾವಿದ ಜ್ಯೋತಿ ಸಾಹಿ  ಯವರ ಕುಂಚ ಯೇಸುಸ್ವಾಮಿಯನ್ನು ಇಂಡಿಯಾದ ಕಲಾಪ್ರಕಾರದಲ್ಲಿ ಚಿತ್ರಿಸಿದೆ. ಕಲಾವಿದ ಅರುಣ್ ಅವರ ಕೈಯಲ್ಲಿ ಶಿಲುಬೆಹಾದಿಯ ಮರದ ಚಿತ್ರಪಟಗಳು ಸುಂದರವಾಗಿ ಕೆತ್ತಲ್ಪಟ್ಟಿವೆ. ವಾಸ್ತುಶಿಲ್ಪಿ ಸೌರಾಜ್ ಅವರ ಪ್ರತಿಭೆ ಕಟ್ಟಡದ ಪ್ರತಿ ಹಂತದಲ್ಲೂ ಪ್ರತಿಬಿಂಬಿತವಾಗಿದೆ. 

	ಊರಿನ ಉದ್ಧಾರದ ಕೈಂಕರ್ಯದಲ್ಲಿ ಸ್ವಾಮಿಗಳಾದ ಕಯೆತಾನೊ ಮೆನೆಜಿಸ್, ಫ್ರಾನ್ಸಿಸ್ ಮಿಖೇಲಪ್ಪ, ಮರಿಸೂಸೆ ನೆಲಪತಿ, ಜೋಸೆಫ್ ಕೋನ್ರೆಡ್ಡಿ, ಕೆ ಸಿ ಅಬ್ರಹಾಮ್ ಹಾಗೂ ಸಂದ್ಯಾಗೋರವರು ಮಿಂಚಿ ಮರೆಯಾದರು. ಸ್ವಾಮಿ ಐ ಜೋಸೆಫ್ ಅವರು ಊರಿಗೊಂದು ಕಾಲೇಜು ಕಟ್ಟಲು ಶ್ರಮಿಸಿ ಗೆದ್ದರು.

## ಉಲ್ಲೇಖಗಳು
ವರ್ಗ:ಬೆಂಗಳೂರಿನ ಚರ್ಚುಗಳು
ಯಡವನಹಳ್ಳಿ ಚರ್ಚು

200px|thumb|left|ಯಡವನಹಳ್ಳಿ ಚರ್ಚು 
ಬೆಂಗಳೂರು ಹೊಸೂರು ರಾಷ್ಟ್ರೀಯ ಹೆದ್ದಾರಿಯಲ್ಲಿ ಕರ್ನಾಟಕದ ಅಂಚಿನಲ್ಲಿರುವ ಯಡವನಹಳ್ಳಿ ಕ್ರೈಸ್ತ ಧರ್ಮಸಭೆಗೆ ಸುಮಾರು ನೂರೈವತ್ತು ವರ್ಷಗಳ ಇತಿಹಾಸವಿದೆ. ಅಂದು ದೊಡ್ಡಮನೆ ಚಿನ್ನಪ್ಪನವರ ಒಂದೇ ಕುಟುಂಬದಿಂದ ಶುರುವಾಗಿ ಇಂದು ಸುಮಾರು ಅರವತ್ತು ಕುಟುಂಬಗಳಿಂದ ವಿಜೃಂಭಿಸುತ್ತಿರುವ ಈ ಸಮುದಾಯ ಪ್ರಗತಿ ಪಥದಲ್ಲಿ ಸಾಗುತ್ತಾ ಧರ್ಮಸಭೆಗೆ ಯಾಜಕರನ್ನೂ ಸನ್ಯಾಸಿನಿಯರನ್ನೂ ನೀಡಿದೆ. ಮೊದಲಿಗೆ ದೊಡ್ಡಮನೆ ಚಿನ್ನಪ್ಪನವರು ದಾನವಾಗಿ ನೀಡಿದ ಜಮೀನಿನಲ್ಲಿ ಕಟ್ಟಿದ ಸಂತ ಅಂತೋಣಿಯವರ ಪುಟ್ಟ ಗುಡಿಯು ಜಪತಪಧ್ಯಾನಗಳಿಗೆ ಆಸರೆಯಾಗಿತ್ತು. ಆನೆಕಲ್ಲಿನಿಂದ ಇಲ್ಲಿಗೆ ಜೆಸ್ವಿತ್ ಪಾದ್ರಿಗಳು ಬಂದು ಸಮುದಾಯದ ಧಾರ್ಮಿಕ ಅಗತ್ಯಗಳನ್ನು ಪೂರೈಸುತ್ತಿದ್ದರು. ನಂತರದ ದಿನಗಳಲ್ಲಿ ಬೇಗೂರಿನಿಂದ ಫಾದರ್ ಬೆಂಜಮಿನ್ ಡಿಸೋಜ ಸ್ವಾಮಿಯವರು ಬಂದು ಪೂಜೆ ಅರ್ಪಿಸಿ ಒಂದು ದಿನ ಉಳಿಯುತ್ತಿದ್ದರು. ಹೊಸದಾಗಿ ಕೊಳ್ಳಲಾದ ಭೂಮಿಯಲ್ಲಿ ಸುಮಾರು ೭೦೦ ಚದರಅಡಿಗಳ ಕೆಂಪುಹೆಂಚಿನ ಸೂರು ಹೊದ್ದ ದೇವಾಲಯವನ್ನು ಕಟ್ಟಿಸಿದ ಅವರು ಊರ ಜನತೆಗೆ ತುಂಬಾ ಉಪಕಾರ ಮಾಡಿದ್ದಾರೆ. ಆ ಹಳೆಯ ದೇವಾಲಯದಲ್ಲಿಯೇ ಕಳೆದ ಅರುವತ್ತು ವರ್ಷಗಳಿಂದಲೂ ಪೂಜೆ ಪ್ರಾರ್ಥನೆಗಳನ್ನು ಅರ್ಪಿಸಲಾಗುತ್ತಿತ್ತು. ಚೌರಪ್ಪನವರು ಹಲವಾರು ವರ್ಷಗಳ ಕಾಲ ಉಪದೇಶಿಯಾಗಿ ದೈನಂದಿನ ಸ್ವಚ್ಛತೆ, ಪ್ರಾರ್ಥನೆ ಹಾಗೂ ಇತರ ಧಾರ್ಮಿಕ ಅಗತ್ಯಗಳ ಉಸ್ತುವಾರಿ ನೋಡಿಕೊಳ್ಳುತ್ತಿದ್ದರು. 

ನೆರೆಯ ಆದಿಗೊಂಡನಹಳ್ಳಿಯು ಧರ್ಮಕೇಂದ್ರವಾದ ಸಂದರ್ಭದಲ್ಲಿ ಅಲ್ಲಿಗೆ ಬಂದ ಫಾದರ್ ಜೋಕಿಂ ಡಿಕಾಸ್ಟ, ಫಾದರ್ ಎನ್ ಸಿ ಜೋಸೆಫ್ ಹಾಗೂ ಫಾದರ್ ರೆನಾರ್ಡ್ ಸ್ವಾಮಿಗಳು ಯಡವನಹಳ್ಳಿಗೂ ಬಂದು ಸೇವೆ ಸಲ್ಲಿಸಿದರು.  ಅವರ ನಂತರ ಮತ್ತೆ ಜೆಸ್ವಿತ್ ಗುರುಗಳಾದ ಫಾದರ್ ಅಲ್ವಾರೆಸ್, ಫಾದರ್ ದೀಪಕ್ ನಾಯಕ್, ಫಾದರ್ ತೋಮಾಸ್ ಪಿಂಟೊರವರು ಇಲ್ಲಿದ್ದರು. ಎಂಬತ್ತರ ದಶಕದಲ್ಲಿ ಮತ್ತೆ ಈ ಊರನ್ನು ಬೆಂಗಳೂರು ಮಹಾಧರ್ಮಪೀಠವು ಪಾಲನೆಗೆ ತೆಗೆದುಕೊಂಡು ತಾನೇ ಪಾದ್ರಿಗಳನ್ನು ನಿಯುಕ್ತಿಗೊಳಿಸಿತು. ಸ್ವಾಮಿಗಳಾದ ಫಾದರ್ ಫಾತಿರಾಜ್, ಫಾದರ್ ಅಲ್ಫೋನ್ಸ್ ನರೋನ, ಫಾದರ್ ಚೌರಿಮುತ್ತುರವರು ಇಲ್ಲಿ ಸೇವೆ ಸಲ್ಲಿಸಿದ ನಂತರ ಈ ಊರನ್ನು ಹೆಬ್ಬಗೋಡಿಯಲ್ಲಿರುವ ಎಂಎಸ್ಎಫ್ಎಸ್ ಸಂಸ್ಥೆಯವರ ಉಸ್ತುವಾರಿಗೆ ವಹಿಸಲಾಯಿತು. ಫಾದರ್ ಇರುದಯರಾಜರವರ ನೇತೃತ್ವದಲ್ಲಿ ಮುಂದುವರಿದ ಈ ಧರ್ಮಸಭೆ ಮತ್ತೆ ಮಹಾಧರ್ಮಪೀಠದ ಸ್ವಾಮಿಗಳಾದ ಫಾದರ್ ನಿರ್ಮಲ್ ಕುಮಾರ್ ಅವರ ಅಧೀನಕ್ಕೆ ಬಂದಿತು. ಅವರ ನಂತರ ಫಾದರ್ ದೊಮಿನಿಕ್ ಅವರು ಹೊಸದೇವಾಲಯ ಕಟ್ಟಲು ಪ್ರಾರಂಭಿಸಿ ಅರ್ಧಭಾಗ ಕಟ್ಟುವ ವೇಳೆಗೆ ಇಲ್ಲಿಂದ ವರ್ಗವಾದರು. ಆನಂತರ ಫಾದರ್ ಸಂತೋಷ್ ಅವರು ಯಡವನಹಳ್ಳಿಯನ್ನು ಅಭಿವೃದ್ಧಿ ಪಥದಲ್ಲಿ ಮುನ್ನಡೆಸುತ್ತಾ ಇಲ್ಲಿನ ಕ್ರೈಸ್ತ ಸಮುದಾಯದ ಏಳಿಗೆಗಾಗಿ ಶ್ರಮಿಸುತ್ತಿದ್ದಾರೆ. ಬೆಂಗಳೂರು ಮಹಾಧರ್ಮಪ್ರಾಂತ್ಯದ ಹಾಗೂ ಊರಜನರ ಒಗ್ಗಟ್ಟಿನ ಕಾರ್ಯತತ್ಪರತೆಯಿಂದ ದಿವ್ಯವೂ ಭವ್ಯವೂ ಆದ ದೇವಾಲಯವನ್ನು ಕಟ್ಟಲಾಗಿದೆ. ದಿನಾಂಕ ೨೧ ಆಗಸ್ಟ್ ೨೦೦೫ ರಂದು ಭಾನುವಾರ ಬೆಳಗ್ಗೆ ೧೦:೩೦ರ ಶುಭಗಳಿಗೆಯಲ್ಲಿ ಯಡವನಹಳ್ಳಿಯ ಈ ಹೊಸ ದೇವಾಲಯವನ್ನು ಆರ್ಚ್ ಬಿಷಪ್ ಬೆರ್ನಾರ್ಡ್ ಮೊರಾಸ್ ಅವರು ಮಂತ್ರಿಸಿ ಪೂಜೆಯರ್ಪಿಸಿದರು.

ಹೊಸದೇವಾಲಯವು ಪಶ್ಚಿಮಾಭಿಮುಖವಾಗಿದೆಯಾದರೂ ಊರ ಕಡೆಗೆ ಇರುವ ದಕ್ಷಿಣದ ಬಾಗಿಲು ಎಲ್ಲ ಸಾಮಾನ್ಯ ದಿನಗಳಲ್ಲೂ ತೆರೆದಿದ್ದು ಭಕ್ತರಿಗೆ ಮುಕ್ತ ಪ್ರವೇಶ ಒದಗಿಸಿದೆ. ಹಾಸುಗಲ್ಲಿನ ಬಲಿಪೀಠ, ದಿವ್ಯವಾದ ಪ್ರಸಾದ ಪೆಟ್ಟಿಗೆ, ಕಂಗೊಳಿಸುವ ಹಿನ್ನೆಲೆಯೊಂದಿಗೆ ಪೂಜಾಸ್ಥಾನವು ಸುಂದರವಾಗಿದೆಯಲ್ಲದೆ ಭಕ್ತಿಭಾವವನ್ನು ಮೂಡಿಸುತ್ತದೆ. ಪೀಠಾಭಿಮುಖವಾಗಿ ನಿಂತಾಗ ಎಡಗಡೆ ನೋಡಿದರೆ ಪುಟ್ಟಬಾಲಯೇಸುವನ್ನು ತೋಳಲ್ಲಿ ಹೊತ್ತ ಸಂತ ಅಂತೋಣಿಯವರ ಸುಂದರ ಪ್ರತಿಮೆ ಇದೆ.

ವರ್ಗ:ಕರ್ನಾಟಕದಲ್ಲಿ ಕ್ರೈಸ್ತ ಧರ್ಮ
ಬೀಟ ಕಣ

thumb|right|ಬೀಟ ಕಣ

'ಬೀಟ ಕಣ'(β) ಎಂದರೆ ಒಂದು ವಿಕಿರಣಶೀಲ ವಸ್ತು ರೂಪಾಂತರಹೊಂದುವಾಗ ತನ್ನ ಪರಮಾಣುವಿನಿಂದ ಹೊರಸೂಸುವ *ಎಲೆಕ್ಟ್ರಾನ್* ಅಗಿರುತ್ತದೆ.ಇದರಲ್ಲಿ ಹೆಚ್ಚಿನವು ಋಣವಿದ್ಯುದಂಶವನ್ನು ಹೊಂದಿರುತ್ತವೆಯಾದರೂ ಕೆಲವು ಧನವಿದ್ಯುದಂಶವನ್ನು ಹೊಂದಿರುತ್ತವೆ.ಧನವಿದ್ಯುದಂಶವನ್ನು ಹೊಂದಿರುವ ಬೀಟ ಕಣಗಳನ್ನು *ಪಾಸಿಟ್ರಾನ್* ಎಂದು ಕರೆಯುತ್ತಾರೆ. ನ್ಯೂಟ್ರಾನ್‌ಗಳು ಪ್ರೋಟಾನ್ ಆಗಿ ಪರಿವರ್ತನೆ ಹೊಂದುವಾಗ ಹೊರಸೂಸಲ್ಪಡುವ ಕಣಗಳೇ ಋಣ ವಿದ್ಯುದಂಶವಿರುವ ಬೀಟ ಕಣಗಳು.

## ಬೀಟ ಕ್ಷಯ
ಧನವಿದ್ಯುದಂಶವಿರುವ ಪಾಸಿಟ್ರಾನ್‌ಗಳು ಪ್ರೋಟಾನ್‌ಗಳು ಪರಿವರ್ತನೆ ಹೊಂದುವಾಗ ಹೊರಸೂಸಲ್ಪಡುತ್ತವೆ.ಈ ಕ್ರಿಯೆಗೆ ಬೀಟ ಕ್ಷಯ ಎಂದು ಹೆಸರು.
ಬೀಟಾ ಕಣ ಎಲೆಕ್ಟ್ರಾನಿಗೆ ಸಮನಾಗಿರುತ್ತದೆ.ಏಕೆಂದರೆ ವೇಗವಾಗಿ ಚಲಿಸುತ್ತಿರುವ ಬೀಟಾ ಕಣವನ್ನು ಒಂದು ಹೆಚ್ಚಿನ ಶಕ್ತಿಯ ಎಲೆಕ್ಟ್ರಾನ್ ಎಂದು ಕರೆಯಲಾಗುತ್ತದೆ.
ಒಂದು ಬೀಟಾ ಕಣ ಪರಮಾಣುವಿನ ನ್ಯೂಕ್ಲಿಯಸ್ನಿಂದ ಬರುತ್ತದೆ! ಒಂದು ಬೀಟಾ ಕಣಕ್ಕೆ ಶೂನ್ಯ ಸಾಮೂಹಿಕ ಸಂಖ್ಯೆ ನೀಡಲಾಗಿದೆ ಏಕೆಂದರೆ ಸಾಮೂಹಿಕ ಪ್ರೋಟಾನ್ ಅಥವಾ ನ್ಯೂಟ್ರಾನಿಗೆ ಹೋಲಿಸಿದರೆ ಇದು ಬಹಳ ಚಿಕ್ಕದಾಗಿದೆ.
ಬೀಟಾ ಕಣಗಳ ವಿಕಿರಣ ಇದನ್ನು ಬೀಟಾ ಕಿರಣಗಳು ಎಂದು ಕರೆಯಲಾಗುತ್ತದೆ ಅಯಾನಿಕರಿಸುವ ಒಂದು ರೂಪ.

## ಬೀಟಾ ಕೊಳೆಯುವಿಕೆ
ಬೀಟಾ ಕೊಳೆಯುವಿಕೆ,**ಎಲೆಕ್ಟ್ರಾನ್ ಕೊಳೆತ** (β- ಕೊಳೆತ) ಮತ್ತು **ಪಾಸಿಟ್ರಾನ್ ಕೊಳೆತ** (β + ಕೊಳೆತ)ಎಂಬ ಎರಡು ರೂಪಗಳಿವೆ.

ವಿಶೇಷವಾಗಿ ಒಂದು ಪರಮಾಣುವಿನ ರಿಯಾಕ್ಟರ್ನಲ್ಲಿ ಬೀಟಾ ಕೊಳೆತ ಸಂಭವಿಸುತ್ತದೆ.ಹೆಚ್ಚುವರಿ ಅಸ್ಥಿರವಾದ ನ್ಯೂಟ್ರಾನ್ ಮತ್ತು ಪ್ರೋಟಾನ್ ಎಲೆಕ್ಟ್ರಾನ್ಗಳಿಗೆ ಬದಲಾದಾಗ ಈ ಬೀಟಾ ಕೊಳೆತ ಸಂಭವಿಸುತ್ತದೆ.
 
## ಬೀಟಾ ಕಣದ ಗುಣಗಳು
#ಒಂದು ಬೀಟಾ ಕಣ ನಕಾರಾತ್ಮಕ ವಿದ್ಯುದಾವೇಶವನ್ನು ಹೊಂದಿರುತ್ತದೆ ಏಕೆಂದರೆ ಅದು ಎಲೆಕ್ಟ್ರೊನ್
#ಒಂದು ಬೀಟಾ ಕಣದ ದ್ರವ್ಯರಾಶಿ ಆಲ್ಫಾ ಕಣಕ್ಕಿಂತ ಕಡಿಮೆಯಾಗಿರುತ್ತದೆ ಆದರೆ ಗಾಮಾ ರೇಗಿಂತ ಹೆಚ್ಚು ಸಮೂಹ ಹೊಂದಿದೆ. 
## ವಿಕಿರಣಶೀಲತೆ ಮೂರು ವಿಧದಗಳು
#ಬೀಟಾ ಕಣಗಳು ಆಲ್ಫಾ ಕಣಗಳಿಗಿಂತ ಹೆಚ್ಚು ಒಳನುಗ್ಗುವ ಸಾಮರ್ಥ್ಯವನ್ನು ಹೊಂದಿವೆ ಆದರೆ ಗಾಮಾ ಕಿರಣಗಳಿಗಿಂತ ಕಡಿಮೆ ಹಾಯುವ ಸಾಮರ್ಥ್ಯವಿದೆ.
#ಬೀಟಾ ಕಣಗಳು ಆಲ್ಫಾ ಕಣಗಳಿಗಿಂತ ಕಡಿಮೆ ಅಯಾನೀಕರಣಗೊಳ್ಳುವ ಸಾಮರ್ಥ್ಯವಿದೆ.

ಬೀಟಾ ಕಣಗಳು ಎಲ್ಲಿಂದ ಬರುತ್ತವೆ?
ಬೀಟಾ ಕಣಗಳು ಎರಡೂ ದೊಡ್ಡ ಅಥವಾ ಸಣ್ಣ ನ್ಯೂಕ್ಲಿಯಸ್ಗಳು ಕೊಳೆತ ಸಮಯದಲ್ಲಿ ನ್ಯೂಕ್ಲಿಯಸ್ಸಿನಿಂದ ಹೊರಬರುತ್ತವೆ.

ಒಂದು ಬೀಟಾ ಕಣದ ನಿರ್ದೇಶನ ಹೇಗೆ ಬದಲಾಯಿಸಬಹುದು?
ಬೀಟಾ ಕಣಗಳ ಮೇಲಿರುವ ಋಣಾತ್ಮಕ ವಿದ್ಯುದಾವೇಶವು ಇದು ಎಂದು ಆಯಸ್ಕಾಂತೀಯ ಅಥವಾ ಒಂದು ವಿದ್ಯುತ್ ಕ್ಷೇತ್ರದಿಂದ ತಿರುಗಿಸಲ್ಪಡುತ್ತದೆ. ಒಂದು ಬೀಟಾ ಕಣ ಆಲ್ಫಾ ಕಣಕ್ಕಿಂತ ಹೆಚ್ಚು ತಿರುಗಿಸಲ್ಪಡುತ್ತದೆ.
ಒಂದು ಬೀಟಾ ಕಣ ಬೀಜಕಣಗಳಿಂದ ಹೊರಸೂಸುಯವಾಗ ಏನಾಗುತ್ತದೆ?
ಒಂದು ವಿಕಿರಣಶೀಲ ನ್ಯೂಕ್ಲಿಯಸ್ ಬೀಟಾ ಕಣವನ್ನು ಹೊರಹೊಮ್ಮುತ್ತದೆ ನಂತರ
ಸಮೂಹ ಸಂಖ್ಯೆಯಲ್ಲಿ ಅದೇ ಆಗಿರುತ್ತದೆ ಮತ್ತು ಪರಮಾಣು ಸಂಖ್ಯೆ 1ರಷ್ಟು ಹೂಗುತ್ತದೆ.
ಬೀಟಾ ಕೊಳೆಯುವಿಕೆ:
ಬೀಟಾ ಕೊಳೆಯುವಿಕೆ ಪರಮಾಣುವಿನ ನ್ಯೂಕ್ಲಿಯಸ್ ಒಂದು ಬದಲಾವಣೆಗೆ ಒಳಗಾಗುವುದರಿಂದ ಬೀಟಾ ಕಣ ಹೊರಸೂಸಲು ಕಾರಣವಾಗುತ್ತದೆ.ಇದು ವಿಕಿರಣಶೀಲ ಕೊಳೆಯುವಿಕೆಯ ಒಂದು ರೂಪ. ವಿಕಿರಣಶೀಲ ಕೊಳೆತ ರೀತಿಯಲ್ಲಿ ಆಲ್ಫಾ ಕೊಳೆತ ಮತ್ತು ಗಾಮಾ ಕೊಳೆತ ಸಂಭವಿಸುತ್ತವೆ. ಸಾಮಾನ್ಯವಾದ ವೈಜ್ಞಾನಿಕ ಆಸಕ್ತಿಯ ವಿಷಯದ ಜೊತೆಗೆ, ಬೀಟಾ ಕೊಳೆಯುವಿಕೆ ವಿಶೇಷವಾಗಿ ಬೀಟಾ ಕಣಗಳನ್ನು ಸಂಕೋಚನ ಅಥವಾ ಗೆಡ್ಡೆಗಳು ಕೊಲ್ಲಲು ಬಳಸಲಾಗುತ್ತದೆ. ಬೀಟಾ ಕೊಳೆಯುವಿಕೆ ಒಂದು ಟ್ರೇಸರ್ ವೈದ್ಯಕೀಯ ಚಿತ್ರಣ ಅಧ್ಯಯನಗಳಲ್ಲಿ ಬಳಸಿಕೊಳ್ಳಬಹುದು.
ಪರಮಾಣುಗಳು ಅಸ್ಥಿರ ಮತ್ತು ಹಲವಾರು ನ್ಯೂಟ್ರಾನ್ ಅಥವಾ ಪ್ರೋಟಾನ್ಗಳನ್ನು ಹೊಂದಿರುವಾಗ ಬೀಟಾ ಕೊಳೆಯುವಿಕೆ ಒಳಗಾಗುತ್ತವೆ.
ತಮ್ಮನ್ನು ಸ್ಥಿರಗೊಳಿಸಲು, ಹೆಚ್ಚುವರಿ ನ್ಯೂಟ್ರಾನ್ ಅಥವಾ ಪ್ರೋಟಾನ್ಗಳು ಸಾಮೂಹಿಕ ಸಂರಕ್ಷಿಸುತ್ತ ಬೀಜಕಣಗಳನ್ನಾಗಿ ಪರಿವರ್ತಿಸಲಾಗುತ್ತದೆ.ಈ ಪ್ರಕ್ರಿಯೆಯಲ್ಲಿ, ಪರಮಾಣು ಮತ್ತೊಂದು ಅಂಶಕ್ಕೆ ತಿರುಗುತ್ತದೆ, ನ್ಯೂಕ್ಲಿಯಸ್ ಕಣಗಳ ಒಟ್ಟು ಸಂಖ್ಯೆ ಹಾಗೆ ಉಳಿಯುತ್ತದೆ ಏಕೆಂದರೆ, ಪ್ರೋಟಾನ್ ಮತ್ತು ನ್ಯೂಟ್ರಾನ್ ಬದಲಾವಣೆಗಳನ್ನು ಸಮತೋಲನ ಬದಲಾಯಿಸುತ್ತದೆ.
## ಉಲ್ಲೇಖಗಳು
ವರ್ಗ:ಪರಮಾಣು ಭೌತಶಾಸ್ತ್ರ
ಮಕಾಲು

**ಮಕಾಲು** ವಿಶ್ವದ ೫ನೆಯ ಅತ್ಯುನ್ನತ ಪರ್ವತಶಿಖರವಾಗಿದೆ. ನೇಪಾಳ ಮತ್ತು ಟಿಬೆಟ್‍‍ಗಳ ಗಡಿಯಲ್ಲಿ ಎವರೆಸ್ಟ್ ಪರ್ವತದಿಂದ ೨೨ ಕಿ.ಮೀ. ಪೂರ್ವಕ್ಕಿರುವ ೮೪೬೨ ಮೀಟರ್(೨೭,೭೬೨ ಅಡಿ) ಎತ್ತರವುಳ್ಳ ಮಕಾಲು ಪರ್ವತವು ನಾಲ್ಕು ಮುಖಗಳ ಪಿರಮಿಡ್ ಆಕಾರದಲ್ಲಿದೆ. ಮಕಾಲು ಗಣನೀಯ ಎತ್ತರವುಳ್ಳ ಎರಡು ಉಪಶಿಖರಗಳನ್ನು ಹೊಂದಿದೆ. ಮುಖ್ಯ ಶಿಖರದ ೩ ಕಿ.ಮೀ. ವಾಯವ್ಯದಲ್ಲಿರುವ ಮಕಾಲು - ೨ ಅಥವಾ ಕಾಂಗ್ ಚುಂಗ್ ಟ್ಸೆ ೭೬೭೮ ಮೀ. ಎತ್ತರವಿದ್ದರೆ ಇನ್ನೊಂದು ಉಪಶಿಖರ ಚೋಮೋ ಲೊಂಜೋ ೭೮೦೪ ಮೀ. ಔನ್ನತ್ಯ ಹೊಂದಿದೆ.

ಜಗತ್ತಿನಲ್ಲಿ ೮೦೦೦ ಮೀ. ಗಳಿಗೂ ಹೆಚ್ಚು ಎತ್ತರವುಳ್ಳ ಪರ್ವತಗಳ ಪೈಕಿ ಮಕಾಲುವಿನ ಆರೋಹಣ ಅತಿ ಕಠಿಣವೆಂದು ಪರಿಗಣಿಸಲ್ಪಟ್ಟಿದೆ. ತೀವ್ರ ಚಳಿಗಾಲದಲ್ಲಿ ಈ ಪರ್ವತವನ್ನು ಏರಲು ಇದುವರೆವಿಗೆ ಸಾಧ್ಯವಾಗಿಲ್ಲ.

೧೯೫೫ರಲ್ಲಿ ಫ್ರೆಂಚ್ ತಂಡದ ಲಯೊನೆಲ್ ಟೆರ್ರಿ ಮತ್ತು ಜಾನ್ ಕೌಜಿ ಮಕಾಲುವಿನ ಶಿಖರವನ್ನು ತಲುಪಿದ ಮೊದಲ ಪರ್ವತಾರೋಹಿಗಳಾದರು.

## ಬಾಹ್ಯ ಸಂಪರ್ಕಗಳು 
* Makalu on SummitPost
* Makalu on Peakware 
* The British Services Makalu Expedition 2004 

ವರ್ಗ: ಹಿಮಾಲಯ
ಲ್ಹೋತ್ಸೆ

thumb|ಮೌಂಟ್ ಎವರೆಸ್ಟ್ ಒಳಗೊಂಡಿರುವ ಹಿಮಾಲಯ ಪರ್ವತ ಶ್ರೇಣಿಗಳು

**ಲ್ಹೋತ್ಸೆ** ಜಗತ್ತಿನ ೪ ನೆಯ ಅತ್ಯುನ್ನತ ಪರ್ವತಶಿಖರ. ನೇಪಾಳ ಮತ್ತು ಟಿಬೆಟ್ ಗಳ ಗಡಿಯಲ್ಲಿರುವ ಲ್ಹೋತ್ಸೆಯ ಮುಖ್ಯ ಶಿಖರವು ೮೫೧೬ ಮೀ.(೨೭೯೪೦ ಅಡಿ) ಗಳಷ್ಟು ಎತ್ತರವಿದ್ದರೆ ಪೂರ್ವ ಉಪಶಿಖರವು ೮೪೧೪ ಮೀ. ಮತ್ತು ಲ್ಹೋತ್ಸೆ ಶಾರ್ ಶಿಖರವು ೮೩೮೩ ಮೀ. ಎತ್ತರವುಳ್ಳವು. ಎವರೆಸ್ಟ್ ಪರ್ವತದ ಸನಿಹದಲ್ಲಿರುವುದರಿಂದಾಗಿ ಲ್ಹೋತ್ಸೆ ಸಾಕಷ್ಟು ಪ್ರಸಿದ್ಧಿ ಹೊಂದಿದೆ. ಇದರ ದಕ್ಷಿಣ ಮುಖವು ಅತಿ ಕಡಿದಾಗಿದ್ದು ಈವರೆಗೆ ಕೆಲವೇ ಪರ್ವತಾರೋಹಿಗಳು ಈ ಮಾರ್ಗದ ಮೂಲಕ ಶಿಖರವನ್ನು ತಲುಪಿರುವರು. ಗಣನೀಯ ಸಂಖ್ಯೆಯಲ್ಲಿ ಪರ್ವತಾರೋಹಿಗಳು ಪ್ರಾಣವನ್ನು ಸಹ ತೆತ್ತಿರುವರು. ೧೯೫೬ರ ಮೇ ೧೮ರಂದೊ ಸ್ವಿಸ್ ತಂಡ ಇಬ್ಬರು ಪರ್ವತಾರೋಹಿಗಳು ಲ್ಹೋತ್ಸೆಯ ಶಿಖರವನ್ನು ಮೊಟ್ಟಮೊದಲ ಬಾರಿಗೆ ತಲುಪಿದರು.
ಈ ಹಿಂದೆ ಈ ಶಿಖರವನ್ನು ೧೯೯೫ ರಲ್ಲಿ ಇಂಟರ್ನ್ಯಾಷನಲ್ ಹಿಮಾಲಯದವರು ನಾರ್ಮನ್ ಡಿಹ್ರೆನ್ಫರ್ತ್ ನೇತೃತ್ವದಲ್ಲಿ ದಂಡಯಾತ್ರೆ ನಡೆಸಿದ್ದರು.ಈ ದಂಡಯಾತ್ರೆಯೂ ೨ ಆಸ್ಟ್ರಿಯನ್ನರು,೨ ಸ್ವಿಸ್ ರನ್ನು ಹೊಂದಿತ್ತು.

## ಬಾಹ್ಯ ಸಂಪರ್ಕಕೊಂಡಿಗಳು
* Lhotse on Peakware 
* Hiking by Lhotse and Everest, GoNOMAD feature article

ವರ್ಗ:ಹಿಮಾಲಯ
ಅಲ್ಫ ಕಣ

thumb|right|ಅಲ್ಫ ಸವೆಯುವಿಕೆ
**ಅಲ್ಫ ಕಣ**(**α**)ಎಂದರೆ ಒಂದು ವಿಕಿರಣಶೀಲ ಮೂಲವಸ್ತುವು ವಿಕಿರಣ ಹೊಂದುತ್ತಿರುವಾಗ ಹೊರಹೊಮ್ಮಿಸುವ ಧನವಿದ್ಯುತ್ ಅಂಶವಿರುವ ಕಣ.ಈ ಕ್ರಿಯೆಗೆ ಅಲ್ಫ ಕ್ಷಯ (alpha decay)ಎಂದು ಹೆಸರು. ಅಲ್ಫ ಕಣವು ಹೀಲಿಯಮ್ ನ ಪರಮಾಣುವಿನಂತಿರುತ್ತದೆ.ಇದರಲ್ಲಿ ಎರಡು ಪ್ರೋಟಾನ್‌ಗಳು ಎರಡು ನ್ಯೂಟ್ರಾನ್‌ಗಳಿಗೆ ಬಲವಾಗಿ ಬೆಸೆದುಕೊಂಡಿರುತ್ತದೆ.ಆದುದರಿಂದ ಇದನ್ನು He2+ ಅಥವಾ 42He2+ ಎಂದು ಬರೆಯಬಹುದು.ಇದರ ದ್ರವ್ಯರಾಶಿ 6.644656×10-27 kg,ಆಗಿದ್ದು ಬೀಟ ಕಣಗಳಿಗಿಂತ ಸುಮಾರು ೭೦೦೦ ಪಟ್ಟು ಭಾರವಾಗಿರುತ್ತವೆ.ಒಂದು ಮೂಲವಸ್ತುವಿನಿಂದ ಅಲ್ಫ ಕಣಗಳು ಹೊರಹೊಮ್ಮಿದಾಗ ಅದರ ದ್ರವ್ಯರಾಶಿಯು 4.0015 u ರಷ್ಟು ಕಡಿಮೆಯಾಗಿ, ಅಂದರೆ ಅದರ ಎರಡು ಪ್ರೊಟಾನುಗಳು ಕಡಿಮೆಯಾಗುವುದರಿಂದ ಅದು ಹೊಸ ಪರಮಾಣುವಾಗಿ ಪರಿವರ್ತನೆ ಹೊಂದುತ್ತದೆ.ಉದಾಹರಣೆಗೆ ರೇಡಿಯಮ್ ಮೂಲವಸ್ತುವು ಅಲ್ಫ ಕ್ಷಯ(alpha decay)ಕ್ಕೆ ಒಳಪಟ್ಟಾಗ ರೇಡಾನ್ ಆಗಿ ಪರಿವರ್ತನೆ ಹೊಂದುತ್ತದೆ.ಗ್ರೀಕ್ ವರ್ಣಮಾಲೆಯ ಮೊದಲ ಅಕ್ಷರ "ಆಲ್ಫಾ" - α ನ ನಂತರ ಅಲ್ಫ ಕಣವನ್ನು ಹೆಸರಿಸಲಾಗಿದೆ.

ವರ್ಗ:ಭೌತಶಾಸ್ತ್ರ
ವರ್ಗ:ಅಣು ವಿಜ್ಞಾನ
ಪಾಕ ಕ್ರಾಂತಿ

ಲಂಕೇಶ್ ಪತ್ರಿಕೆಯಿಂದ ವಿಕ್ರಾಂತ ಕರ್ನಾಟಕ ದವರೆಗೆ ಬೇರೆ ಬೇರೆ ಪತ್ರಿಕೆ ಗಳಲ್ಲಿ ಪ್ರಕಟಗೊಂಡಿದ್ದ ಕಥಾಸಂಕಲನ.ಪುಸ್ತಕ ಪ್ರಕಾಶನ ಮೂಡಿಗೆರೆ ಇದರ ಪ್ರಕಟಣೆ.

## ಕೃತಿಯ ಬಗ್ಗೆ ಲೇಖನಗಳು
*ದ ಸಂಡೆ ಇಂಡಿಯನ್ ನಲ್ಲಿ ಲೇಖನ 
*ಬಾ್ಲಗ್ ಲೇಖನ

ವರ್ಗ:ಪುಸ್ತಕಗಳು
ಮೋಜುಗಾರ ಸೊಗಸುಗಾರ (ಚಲನಚಿತ್ರ)

**ಮೋಜುಗಾರ ಸೊಗಸುಗಾರ** ಚಿತ್ರವು ೦೩ ಮಾರ್ಚ್ ೧೯೯೫ನಲ್ಲಿ  ಬಿಡುಗಡೆಯಾದ ಕನ್ನಡದ ಚಿತ್ರ. ಈ ಚಿತ್ರವನ್ನು ವಿಜಯ್ರವರು ನಿರ್ದೇಶಿಸಿದ್ದಾರೆ. ಎನ್.ಕುಮಾರ್‌ರವರು ನಿರ್ಮಾಸಿದ್ದಾರೆ. 
## ಚಿತ್ರದ ಹಾಡುಗಳು
* ಕನ್ನಡವೇ ನಮ್ಮಮ್ಮ - ವಿಷ್ಣುವರ್ಧನ್
* ಯಾರಮ್ಮ ಇವನು ನಶೆಯ ಹುಡುಗ - ಮನು, ಮಂಜುಳ ಗುರುರಾಜ್
* ಹೂವಮ್ಮ ಹೂವಮ್ಮ - ಮನು, ಲತ ಹಂಸಲೇಖ
* ಚೊರರಿನೊಂದು ಕಾಲ - ಮನು
* ಮೋಜುಗಾರ ಸೊಗಸುಗಾರ - ಮನು, ಮಂಜುಳ ಗುರುರಾಜ್

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೧೯೯೫ ಕನ್ನಡಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಪಟಿಕ

thumb|200px|right|ಪಟಿಕದ ಸ್ಪಟಿಕ(crystal)

**ಪಟಿಕ** (ಆಲಮ್)ಎಂದರೆ ದ್ವಿ ಲವಣಗಳ (double salts) ಒಂದು ನಿರ್ದಿಷ್ಟ ಗುಂಪು.ಒಂದು ನಿರ್ದಿಷ್ಟ ಪ್ರಮಾಣದಲ್ಲಿ ಸ್ಪಟಿಕ ರೂಪದಲ್ಲಿ ಬೆರೆತಿರುವ ಎರಡು ಸಾಮಾನ್ಯ ಲವಣಗಳಿಗೆ ದ್ವಿ ಲವಣ ಎನ್ನುತ್ತಾರೆ. ನೀರಿನ ಅಣುಗಳೊಂದಿಗೆ ಇರುವ (hydrated) ಪೊಟಾಸಿಯಂ ಸಲ್ಫೇಟ್ ಹಾಗೂ ಅಲ್ಯುಮಿನಿಯಮ್ ಸಲ್ಫೇಟ್ ನಮಗೆ ಚಿರಪರಿಚಿತ ಪಟಿಕ.ಇದನ್ನು ಪೊಟಾಸಿಯಂ ಪಟಿಕ ಎನ್ನುತ್ತಾರೆ.ಇದೇ ರೀತಿ ಅಮೋನಿಯಮ್ ಪಟಿಕ,ಸೋಡಿಯಂ ಪಟಿಕ ಮುಂತಾದವುಗಳು ಬಳಕೆಯಲ್ಲಿವೆ.ಹೆಚ್ಚಿನ ಪಟಿಕಗಳನ್ನು ಅಲ್ಯುಮಿನಿಯಮ್ ಆಕ್ಸೈಡ್ (ಬಾಕ್ಸೈಟ್)ಅದಿರಿನಿಂದ ಪಡೆಯಲಾಗುತ್ತದೆ.
ಪಟಿಕಗಳನ್ನು ಔಷಧಗಳ ತಯಾರಿಕೆಯಲ್ಲಿ,ನೀರಿನ ಶುದ್ಧೀಕರಣಕ್ಕೆ,ಬಣ್ಣಗಳ ತಯಾರಿಕೆಯಲ್ಲಿ,ಅಡುಗೆ ಸೋಡ ತಯಾರಿಕೆಯಲ್ಲಿ,ಅಂಟುಗಳ ತಯಾರಿಕೆಯಲ್ಲಿ ಮುಂತಾಗಿ ಬಳಸುತ್ತಾರೆ.

ವರ್ಗ:ವಿಜ್ಞಾನ
ವರ್ಗ:ರಸಾಯನಶಾಸ್ತ್ರ
ಕುಂತಿಪುತ್ರ (ಚಲನಚಿತ್ರ)

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೧೯೯೪ ಕನ್ನಡಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಸಿಡಿದೆದ್ದ ಸಹೋದರ (ಚಲನಚಿತ್ರ)

ವರ್ಗ:ವರ್ಷ-೧೯೮೩ ಕನ್ನಡಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಕೋಣ ಈದೈತೆ (ಚಲನಚಿತ್ರ)

### ಕಥಾ ಸಾರಾಂಶ 
ಈ ಚಿತ್ರದಲ್ಲಿ ಒಂದು ವಿಶಿಷ್ಟ ಕತೆಯಿದೆ. ನಾಯಕ (**ಕುಮಾರ್ ಗೋವಿಂದ್**) ಕಾಲೇಜಿನಲ್ಲಿ ಓದುವ ವಿದ್ಯಾರ್ಥಿ. ಆತನನ್ನು ಪ್ರೀತಿಸುವ ಇಬ್ಬರು ನಾಯಕಿಯರು (**ಅಂಜಲಿ** ಮತ್ತು **ವನಿತಾ ವಾಸು**). ಆತನನ್ನು ಒಲಿಸಿಕೊಳ್ಳಲು ಇಬ್ಬರ ಸತತ ಪ್ರಯತ್ನ. ಕೊನೆಗೆ ಆತ ಸಿಗುವುದಿಲ್ಲ ಎಂದು ತಿಳಿದಾಗ ಅಂಜಲಿ ತನ್ನ ತಂದೆ (**ಟಿ. ಎಸ್. ಲೋಹಿತಾಶ್ವ**)ಯ ಬಳಿ ದೂರು ಒಯ್ಯುತ್ತಾಳೆ. ಅವರಿಬ್ಬರೂ ಬಾಬಾ (**ಶಿವರಾಮ್**)ನ ಸಲಹೆಯಂತೆ ಆತನ ಮೇಲೆ ನ್ಯಾಯಾಲಯದಲ್ಲಿ *ಈತ ಅಂಜಲಿಯನ್ನು ಮದುವೆಯಾದ ಆದರೆ ಆತ ಗಂಡಸಲ್ಲವೆಂದು* ಕೇಸ್ ದಾಖಲಿಸುತ್ತಾರೆ. ಈ ಕೇಸಿನ ವಾದ ವಿವಾದ ನಡೆಯುವಾಗಲೇ ವನಿತಾ ತನ್ನ ತಂದೆ (**ಸಿ. ಆರ್. ಸಿಂಹ**)ಯೊಡನೆ ಅದೇ ಬಾಬಾನ ಸಲಹೆಯಂತೆ *ಈತ ತನ್ನ ಮೇಲೆ ಅತ್ಯಾಚಾರ ಎಸಗಿದ* ಎಂದು ಕೇಸ್ ಜಡಿಯುತ್ತಾಳೆ.

ಆಗ ನಾಯಕನ ಸಹಾಯಕ್ಕೆ ಕುಡುಕ ವಕೀಲ ಅಡ್ವೋಕೇಟ್ ವಿಷ್ಣು (**ಡಾ. ವಿಷ್ಣುವರ್ಧನ್**) ಧಾವಿಸುತ್ತಾರೆ. ಯಾವುದೋ ವೈಯಕ್ತಿಕ ಕಾರಣಕ್ಕಾಗಿ ವಕೀಲಿಕೆ ತ್ಯಜಿಸಿದ್ದ ವಿಷ್ಣು ಮರಳಿ ಬರುತ್ತಿರುವ ವಿಷಯ ತಿಳಿದ ಉಳಿದ ವಕೀಲರು ಅವರಿಗೆ ಸಹಾಯಕರಾಗಿ ನಿಲ್ಲುತ್ತಾರೆ. **ಕರ್ನಾಟಕ** ರಾಜ್ಯದ 'ದಡ್ರಳ್ಳಿ'ಯೆಂಬಲ್ಲಿ *ಕೋಣ ಈದೈತೆ* ಎನ್ನುವ ವಿಷಯ ತೆಗೆದುಕೊಂಡು ವಿಷ್ಣು ವಾದ ಮಂಡಿಸುತ್ತಾ ಹೋಗುತ್ತಾರೆ. ವಿಚಿತ್ರವೆಂಬಂತೆ ನ್ಯಾಯಾಲಯವೂ ಇದೊಂದು ಮಹತ್ವದ ಪ್ರಕರಣವೆಂದು ವಿಚಾರಣೆ ನಡೆಸುತ್ತದೆ. ಇದಕ್ಕಾಗಿ ಅವರು **ಕರ್ನಾಟಕ ಸರ್ಕಾರ**ದ ಸಚಿವರು, ಕೋಣದ ಹೆರಿಗೆ ಮಾಡಿದ ಸೂಲಗಿತ್ತಿ (**ಉಮಾಶ್ರೀ**), ದಡ್ರಳ್ಳಿಯ ಪಶುವೈದ್ಯ (**ರಮೇಶ್ ಭಟ್**) ಮುಂತಾದವರ ಸಾಕ್ಷಿ ಪಡೆಯುತ್ತಾರೆ.

ಆದರೆ ಕೊನೆಗೆ ಎರಡೂ ನಾಯಕಿಯರ ತಂದೆಯರು (ಸ್ವತಃ ವಕೀಲರು) ಇದು ಅಸಾಧ್ಯ ಎಂದು ವಾದಿಸುತ್ತಾರೆ. ಆಗ ವಿಷ್ಣು *ಒಬ್ಬ ಗಂಡಸಲ್ಲದವನು ಅತ್ಯಾಚಾರ ಮಾಡಲು ಸಾಧ್ಯವಾದರೆ ಕೋಣ ಈದೈತೆ ಎನ್ನುವುದೂ ನಿಜ* ಎನ್ನುತ್ತಾರೆ. ಆಗ ಇಬ್ಬರೂ ನಾಯಕಿಯರಿಗೆ ತಮ್ಮ ತಪ್ಪಿನ ಅರಿವಾಗಿ ತಮ್ಮ ಕೇಸ್ ವಾಪಸ್ ಪಡೆಯುತ್ತಾರೆ. *ನಿರಪರಾಧಿಯೊಬ್ಬನನ್ನು ಉಳಿಸಲು ಈ ನಾಟಕವನ್ನು ಆಡಬೇಕಾಯಿತು* ಎಂದು ವಿಷ್ಣು ತಿಳಿಸಿದಾಗ ನ್ಯಾಯಾಲಯ ಯುವಕನನ್ನು ಬಿಡುಗಡೆ ಮಾಡಿ ವಿಷ್ಣು ಅವರನ್ನು ಪ್ರಶಂಸಿಸುತ್ತದೆ.

### ವಿವಾದ 
ಈ ಚಿತ್ರ ತಯಾರಾದ ಬಳಿಕ ಸೆನ್ಸಾರ್ ಮಂಡಳಿಯ ಮುಂದೆ ಪ್ರಮಾಣಪತ್ರ ಪಡೆಯಲು ತೆರಳಿದಾಗ ಸೆನ್ಸಾರ್ *ಈ ಚಿತ್ರದಲ್ಲಿ ನಮ್ಮ ದೇಶದ ನ್ಯಾಯಾಂಗ ವ್ಯವಸ್ಥೆಯನ್ನು ಲೇವಡಿ ಮಾಡಲಾಗಿದೆ* ಎನ್ನುವ ಕಾರಣ ನೀಡಿ ಪ್ರಮಾಣಪತ್ರ ನೀಡಲು ನಿರಾಕರಿಸಿತು. ಕೊನೆಗೆ 20ಕ್ಕೂ ಹೆಚ್ಚು ಕಟ್‍ಗಳೊಂದಿಗೆ **U ಪ್ರಮಾಣಪತ್ರ** ನೀಡಲಾಯಿತು.

### ಪ್ರಸಾರ 
೧ನೇಯ ಜೂನ್ ೨೦೧೪ ರಂದು **ಕಸ್ತೂರಿ ವಾಹಿನಿ**ಯಲ್ಲಿ ಮೊದಲ ಬಾರಿಗೆ ಈ ಚಿತ್ರ ಪ್ರಸಾರವಾಯಿತು. ಅದೇ ಕೊನೆಯ ಪ್ರಸಾರವೂ ಆಗಿದ್ದು ವಿಪರ್ಯಾಸದ ಸಂಗತಿ !!!!

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೧೯೯೫ ಕನ್ನಡಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಯುರೋಪಿಯನ್ ಫುಟ್ಬಾಲ್ ಪಂದ್ಯಾವಳಿ

**ಯುಇಎಫ್‌ಎ ಯುರೋಪಿಯನ್ ಫುಟ್‌ಬಾಲ್ ಪಂದ್ಯಾವಳಿ**ಯು ಯುರೋಪ್ ಖಂಡದಲ್ಲಿ ಫುಟ್‌ಬಾಲ್ ಕ್ರೀಡೆಯನ್ನು ನಿಯಂತ್ರಿಸುವ ಯುಇಎಫ್‌ಎ ೧೯೬೦ರಿಂದ ಪ್ರತಿ ನಾಲ್ಕು ವರ್ಷಗಳಿಗೊಮ್ಮೆ ನಡೆಸುವ ಒಂದು ಪಂದ್ಯಾವಳಿ. ೨೦೦೮ರಲ್ಲಿ ನಡೆದ ಪಂದ್ಯಾವಳಿಗಳಲ್ಲಿ ವಿಜೇತರಾದ್ ಸ್ಪೇನ್ ಪ್ರಸಕ್ತವಾಗಿ ಈ ಪ್ರಶಸ್ತಿಯನ್ನು ಹೊಂದಿದ್ದಾರೆ.

## ಪಂದ್ಯಾವಳಿಗಳು ಮತ್ತು ವಿಜೇತರು 
* **Key:**
** aet - *after extra time*
** asdet - *after sudden death extra time*
** ps - *after penalty shootout*

ವರ್ಗ:ಫುಟ್‌ಬಾಲ್
ಯಾರೇ ನೀನು ಚೆಲುವೆ (ಚಲನಚಿತ್ರ)

**ಯಾರೇ ನೀನು ಚೆಲುವೆ** ಚಿತ್ರವು ೧೯೯೮ರಲ್ಲಿ  ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಡಿ.ರಾಜೇಂದ್ರಬಾಬುರವರು ನಿರ್ದೇಶಿಸಿದ್ದಾರೆ. ರಾಕ್ ಲೈನ್ ವೆಂಕಟೇಶ್‌ರವರು ಈ ಚಿತ್ರ ನಿರ್ಮಾನಿಸಿದ್ದಾರೆ.
## ಚಿತ್ರದ ಹಾಡುಗಳು
* ಬುಲ್ ಬುಲ್ಕಿ ಗಿಲ್ ಗಿಲ್ಕಿ - ಎಸ್.ಪಿ.ಬಿ, ಶಂಕರ್
* ಚಿಂತೆ ಯಾಕೋ ಮಾಡುತೀಯಾ ಗೆಳಯ - ಎಸ್.ಪಿ.ಬಿ
* ಪ್ರೀಯ ಪ್ಲಿಸ್ ಲವ್ ಮಿ - ಎಸ್.ಪಿ.ಬಿ, ಕೆ.ಎಸ್.ಚಿತ್ರ
* ಚಕೊತ ಚಕೊತ - ಸುರೇಶ್ ಪೀಟರ್, ಬಿ.ಜಯಶ್ರಿ
* ಡಯಾನ ಡಯಾನ - ಅನುರಾಧ ಶ್ರಿರಾಮ್, ಶ್ರೀನಿವಾಸ್
* ಕುಶಲವೇ ಕ್ಷೇಮವೇ - ಅನುರಾಧ ಶ್ರಿರಾಮ್, ಶ್ರೀನಿವಾಸ್

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೧೯೯೮ ಕನ್ನಡಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಹಾಲುಂಡ ತವರು (ಚಲನಚಿತ್ರ)

ಈ ಚಿತ್ರವನ್ನು ಡಿ.ರಾಜೇಂದ್ರಬಾಬು ಅವರು ನಿರ್ದೇಶನ ಮಾಡಿದ್ದರು.ಈ ಚಿತ್ರದ ನಿರ್ಮಾಪಕರು ವೈಜಾಗ್ ರಾಜು. ಈ ಚಿತ್ರದಲ್ಲಿ ಬರುವ ಪಾತ್ರಗಳು ಡಾ. ವಿಷ್ಣುವರ್ಧನ್, ಸಿತಾರಾ, ಪಂಢರೀಬಾಯಿ, ಶ್ರೀನಿವಾಸಮೂರ್ತಿ, ಲಕ್ಷ್ಮಣ್, ರಾಮಕೃಷ್ಣ        ಅವರು ನಟಿಸಿದ್ದಾರೆ.ಈ ಚಿತ್ರದ ಸಂಗೀತ ಸಂಯೋಜಕರು ಹಂಸಲೇಖ.ಈ ಚಿತ್ರದ ಸಾಹಿತ್ಯಕಾರರು ಹಂಸಲೇಖ.ಈ ಚಿತ್ರದ ಹಿನ್ನಲೆ ಗಾಯಕರು *ಎಸ್.ಪಿ.ಬಾಲಸುಬ್ರಹ್ಮಣ್ಯಂ*. ಈ ಚಿತ್ರವು 	೧೯೯೪ ರಲ್ಲಿ ಬಿಡುಗಡೆಯಾಯಿತು

ವರ್ಗ: ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೧೯೯೪ ಕನ್ನಡಚಿತ್ರಗಳು
ವರ್ಗ:ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಹಲೋ ಡ್ಯಾಡಿ (ಚಲನಚಿತ್ರ)

**ಹಲೋ ಡ್ಯಾಡಿ** 1996ರ  ನಾಗಣ್ಣ ನಿರ್ದೇಶನದ ಕನ್ನಡ ಭಾಷೆಯ ಚಲನಚಿತ್ರ. ರಾಜುರವರು  ಈ ಚಿತ್ರವನ್ನು ನಿರ್ಮಿಸಿದರು. ಚಿತ್ರದಲ್ಲಿ ವಿಷ್ಣುವರ್ಧನ್, ಸೋನಾಕ್ಷಿ ಮತ್ತು ಸುರಭಿ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ. ಬಿಡುಗಡೆಯಾದ ನಂತರ ಹಂಸಲೆಖರವರು ಸಂಯೋಜಿಸಿದ ಹಾಡುಗಳಿಂದ ಈ ಚಿತ್ರ ಜನಪ್ರಿಯವಾಗಿತ್ತು.
## ನಟವರ್ಗ 
*ವಿಷ್ಣುವರ್ಧನ್
* ಸೋನಾಕ್ಷಿ
*  ಸುರಭಿ
* ವೈಶಾಲಿ  ಕಾಸರವಳ್ಳಿ
* ವಿಮಲ 
* ಸುಧೀರ್
* ಲೋಹಿತಾಶ್ವ
* ಮಾಸ್ಟರ್ ನಿತಿನ್
* ಸಂಜನಾ
* ಮನದೀಪ್ ರಾಯ್
* ಬಿರಾದರ್
* ಅರ್ಜುನ್

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೧೯೯೬ ಕನ್ನಡಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಕೋಟಿಗೊಬ್ಬ (ಚಲನಚಿತ್ರ)

**"ಕೋಟಿಗೊಬ್ಬ"** ಡಾ. ವಿಷ್ಣುವರ್ಧನ್ ಅವರು ಮುಖ್ಯ ಪಾತ್ರದಲ್ಲಿ ನಟಿಸಿರುವ ಒಂದು ಚಿತ್ರ. ಇದು ತಮಿಳು ಹಾಗು ತೆಲುಗಿನಲ್ಲಿ ಬಿಡುಗಡೆಗೊಂಡ ಸೂಪರ್ಸ್ಟಾರ್ ರಜನಿಕಾಂತ್ ಮುಖ್ಯ ಪಾತ್ರ ನಿರ್ವಹಿಸಿರುವ **"ಬಾಷಾ"** ಚಿತ್ರದ ಕನ್ನಡ ಅವತರಣಿಕೆ ಆಗಿದೆ. ಈ ಚಿತ್ರ ೨೦೦೧ರ ನವೆಂಬರ್ ೧೬ರಂದು ಬಿಡುಗಡೆಗೊಂಡು ಬಾಕ್ಸಾಫೀಸ್ ಕೊಳ್ಳೆಹೊಡೆಯಿತು ಹಾಗೂ ೩೦ ವಾರಗಳ ಕಾಲ ವಿಜಯವಂತವಾಗಿ ಓಡಿತು. 
## Cast 
* ವಿಷ್ಣುವರ್ಧನ್ - ನಂಜುಡ/ಜಯಸಿಂಹ
* ಪ್ರಿಯಾಂಕ ಉಪೇಂದ್ರ - ಭಾರತಿ
* ದೇವರಾಜ್ - ಅಮರ್
* ಆಶಿಶ್ ವಿದ್ಯಾರ್ಥಿ - ಮಾರ್ಕ್ ಅಂಟನಿ 
* ರಮೇಶ್ ಭಟ್ - ಅಣ್ಣಾ ಸೇಠ್/ರಾಜಪ್ಪ 
* ಅನಿನಾಶ್ - ಕೇಶವ 
* ಸತ್ಯಪ್ರಿಯ - ಸುಮಿತ್ರಾ 
* ಅಭಿಜಿತ್ - ಶಿವ 
* ಕೌಶಿಕಿ - ವಾಣಿ 
* ವಿನೋದಿನಿ - ಲಕ್ಷ್ಮಿ 
* ಗಿರೀಶ್ ಶೆಟ್ಟಿ - ಯೋಗೀಶ್ 
* ರಾಜೇಶ್ - ಖಂಡೇಲ್ಕರ್ 
* ಲಕ್ಷ್ಮಣ್ - ಎಸ್‌.ಜಿ ನಾಯಕ್ 
* ಚಿ‌. ಗುರುದತ್ - ಬಲರಾಮ್ 
* ಟೆನಿಸ್ ಕೃಷ್ಣ - ಕೃಷ್ಣ

## Soundtrack 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೦೧ ಕನ್ನಡಚಿತ್ರಗಳು
ವರ್ಗ:ಶತದಿನೋತ್ಸವದ ಕನ್ನಡ ಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಸೂರಪ್ಪ

ಜೆಸ್ವಿತ್ ಪತ್ರಗಳುದಾಖಲಿಸಿರುವ ಶೂರಪ್ಪ > ಸೂರಪ್ಪ > ಸವರಿಯಪ್ಪ ಎಂದು ಕರೆಯಲಾದ **ಸೂರಪ್ಪ**ನ ಬಗ್ಗೆ ಕ್ರಿಸ್ತಶಕ ೧೭೮೫ರಲ್ಲಿ ಫ್ರಾನ್ಸಿಸ್ಕನ್ ಸಭೆಯ ಸ್ವಾಮಿ ರಿಬಮಾರೋ ಅವರು ರೋಮಿನ ಕ್ರೈಸ್ತಧಾರ್ಮಿಕ ವರಿಷ್ಠರಿಗೆ ನೀಡಿದ ವರದಿಯಲ್ಲಿ ವಿಸ್ತೃತ ವಿವರವಿದೆ.
ಆ ವರದಿಯ ಪ್ರಕಾರ ಸೂರಪ್ಪ ಎಂಬ ಕ್ರೈಸ್ತನು ಹೈದರನ ಸೇನೆ ಸೇರಿ ಉನ್ನತ ಸ್ಥಾನಕ್ಕೇರಿದ್ದ. ಅವನ ಕೈಕೆಳಗೆ ಕ್ರೈಸ್ತ ಸೈನಿಕರಿದ್ದರು. ಅವರ ನಿಯತ್ತಿನ ಕಾರಣದಿಂದ ರಾಜನ ಅಂಗರಕ್ಷಕ ಪಡೆಯು ಕ್ರೈಸ್ತರದೇ ಆಗಿತ್ತು.

## ರಾಜನ ಅಂಗರಕ್ಷಕ
*ಟಿಪ್ಪುವಿನ ಕಾಲಕ್ಕೂ ಅದು ಮುಂದುವರಿದಿತ್ತಾದರೂ ಇಂಗ್ಲಿಷರೊಂದಿಗಿನ ಯುದ್ಧದ ನಂತರ ಟಿಪ್ಪು ಕ್ರೈಸ್ತರನ್ನು ದ್ವೇಷದಿಂದ ಕಾಣತೊಡಗಿದ. ಕ್ರೈಸ್ತರನ್ನು ತನ್ನ ಧರ್ಮಕ್ಕೆ ಪರಿವರ್ತನೆಗೊಳ್ಳುವಂತೆ ಹಾಗೂ ಕೋಟೆಯೊಳಗಿನ ಚರ್ಚನ್ನು ಕೆಡವುವಂತೆ ಅವನು ಬೆದರಿಸುತ್ತಾನಾದರೂ ಕ್ರೈಸ್ತರ ದೃಢಸಂಕಲ್ಪದೆದುರು ದನಿಯೆತ್ತದೆ ಸುಮ್ಮನಾಗುತ್ತಾನೆ.
*ಬಿ.ಎಲ್.ರೈಸ್ ಅವರ ಗೆಜೆಟಿಯರ್ (೧೮೭೬) ನಲ್ಲೂ ಈ ಸಂಗತಿಯ ಪ್ರಸ್ತಾಪ ಹೀಗಿದೆ: "The Chapel, that in the fort of Srirangapattana was protected by the Native Christian troops under their commander Surappa" (ಶ್ರೀರಂಗಪಟ್ಟಣದ ಕೋಟೆಯೊಳಗಿನ ಕ್ರೈಸ್ತ ಪ್ರಾರ್ಥನಾಮಂದಿರವು ಸೂರಪ್ಪನ ನಾಯಕತ್ವದ ಸ್ಥಳೀಯ ಕ್ರೈಸ್ತ ಪಡೆಯ ಕಾವಲಿನಲ್ಲಿತ್ತು)
*ಹಯವದನರಾಯರ ಗೆಜೆಟಿಯರ್ (೧೯೨೭)ನಲ್ಲೂ ಈ ಉಲ್ಲೇಖವನ್ನು ಪುರಸ್ಕರಿಸಲಾಗಿದೆ. ೧೯೩೧ರಲ್ಲಿ ಶ್ರೀರಂಗಪಟ್ಟಣದ ಬಗ್ಗೆ ಬರೆದ Constant E Parson ಎಂಬುವವರು ಕೋಟೆಯೊಳಗಿನ ಈ ಕ್ರೈಸ್ತ ದೇವಾಲಯದ ಕುರಿತು ಹೇಳುತ್ತಾ "It was in this Chapel that French Patriots met for High Mass before offering allegiance to the Sultan's Holy cause.. " ಎಂದು ವ್ಯಂಗ್ಯವಾಡಿದ್ದಾರೆ ಎಂದೆಲ್ಲ ಫಾದರ್ ಅಂತಪ್ಪನವರು ದಾಖಲಿಸುತ್ತಾರೆ.
* ಇತ್ತೀಚೆಗೆ ಮೈಸೂರಿನ ಮ ನ ಜವರಯ್ಯನವರು ಬರೆದಿರುವ ಕಾದಂಬರಿಯ ನಾಯಕ ಇದೇ ಸೂರಪ್ಪನಾದರೂ ಅವನನ್ನು ಅವರು ಕ್ರಿಸ್ತಾನುಯಾಯಿ ಎಂಬಂತೆ ಚಿತ್ರಿಸಿಲ್ಲ. ಇನ್ನು ಡಾ. ವಿಷ್ಣುವರ್ಧನ್ಅವರು ನಟಿಸಿರುವ ಇದೇ ಹೆಸರಿನ ಚಲನಚಿತ್ರವು ೨೦೦೦ದ ವರ್ಷದಲ್ಲಿ ತೆರೆ ಕಂಡಿರುವುದಾದರೂ ಮೂಲ ಸೂರಪ್ಪನಿಗೂ ಈ ಕಥಾನಾಯಕನಿಗೂ ಯಾವುದೇ ಹೋಲಿಕೆಯಿಲ್ಲ.

ವರ್ಗ:ಕ್ರೈಸ್ತ ಗುರುಗಳು
ವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ವೀರಪ್ಪನಾಯ್ಕ (ಚಲನಚಿತ್ರ)

**ವೀರಪ್ಪನಾಯ್ಕ**, **ಎಸ್.ನಾರಾಯಣ್** ನಿರ್ದೇಶನ ಮತ್ತು  ನಿರ್ಮಾಪಣ ಮಾಡಿರುವ **೧೯೯೯**ರ ಕನ್ನಡ ಚಲನಚಿತ್ರ. ಈ ಚಿತ್ರಕ್ಕೆ *ರಾಜೇಶ್ ರಾಮನಾಥ್* ಸಂಗೀತ ನಿರ್ದೇಶನ ಮಾಡಿದ್ದಾರೆ. *ಡಾ. ವಿಷ್ಣುವರ್ಧನ್*, *ಶೃತಿ* ಮತ್ತು *ಹೇಮಾ ಚೌಧರಿ*  ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.

## ಕಥೆ
ಗಾಂಧಿವಾದಿ ವೀರಪ್ಪನಾಯ್ಕ (ವಿಷ್ಣುವರ್ಧನ್)ರವರ ಮಗ ಭಯೋತ್ಪಾದಕನಾಗಿ ಬದಲಾದ ಕಥೆ.

## ಪಾತ್ರವರ್ಗ
*ನಾಯಕ(ರು) = ವಿಷ್ಣುವರ್ಧನ್ 
*ನಾಯಕಿ(ಯರು) = ಶೃತಿ     ‌.             ‌ಶೋಭರಾಜ್, ಸೌರವ್

## ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೧೯೯೯ ಕನ್ನಡಚಿತ್ರಗಳು
ವರ್ಗ:ಶತದಿನೋತ್ಸವದ ಕನ್ನಡ ಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಸೂರ್ಯವಂಶ (ಚಲನಚಿತ್ರ)

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೧೯೯೯ ಕನ್ನಡಚಿತ್ರಗಳು
ವರ್ಗ:ಶತದಿನೋತ್ಸವದ ಕನ್ನಡ ಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು